
Introducere 


Aşezată într-o depresiune ramificată a zonei de 
influenţă cu muntele şi mângâiată de apele tumultuoase 
ale Buzăului şi ale pârâului ce-i poartă numele, comuna 
Nehoiu şi-a ridicat parcă spre vegherea veleaturilor sale 
vârfurile: Muntioru, 
Cătiaşu, Pitica, Stevia - 
străjeri cu platoşă de 
fag şi brad, martori ai | 
statorniciei oamenilor - 
pe aceste meleaguri. 
Încrustată în slove sau 
păstrată în memoria 
pământului, vechimea Nehoiu la 1915 
aşezării e întregită de 
unele săpături arheologice din împrejurimi, care au scos 
la suprafață topoare, lănci şi ciocane aparținând 
preistoriei. 

O dată cu scurgerea timpului, Nehoiu figurează 
frecvent în documentele vremii. Astfel în 1476, Vlad 
Ţepeş înştiințtează pe braşoveni că a deschis drumul 
Buzăului. În alte hrisoave, Nehoiu apare, pe la 1549, ca 
localitate care participă activ la negoţul dintre Ţara 
Românească şi Braşov, favorizată fiind de prielnica sa 
aşezare geografică, iar harta de la 1700 a stolnicului 


Constantin Cantacuzino reprezintă primul document 
cartografic în care se menţionează existenţa comunei. ' 

Oameni liberi şi harnici, nehoienii au trecut prin veacuri 
ocupându-se cu creşterea vitelor sau prelucrarea lemnului 
şi apărându-şi cu îndârjire drepturile în faţa stăpânitorilor. 

Dacă astăzi centrul localităţii, puternic urbanizat datorită, 
îndeosebi, dezvoltării industriei exploatării şi prelucrării 
lemnului nu mai aminteşte aproape cu nimic vremurile 
trecute, satele mărginaşe, răsfirate sub poalele codrilor, 
conservă încă tradiţii şi obiceiuri străvechi, în forme aproape 
nealterate, puternic diferenţiate şi deseori specifice, cu 
rădăcini pierdute în adâncimea veacurilor, amintind opinia 
lui Lucian Blaga: “Pentru propria sa conştiinţă, satul e situat 
în centrul lumii şi se prelungeşte în mit.”? 

Menţionăm, spre exemplificare, doar diversificarea 
accentuată a colindelor de Anul Nou pe vârste şi momente 
ale zilei. 

În ajunul Noului An, colindă doar copiii între 6-12 ani, 
câte doi, cu clopoței. E pluguşorul. 

Spre seară, pleacă “buhăierii”, în grupuri de 4-6 băieţi, 
până la 18-20 de ani, cu ciaoi mari, bice, buhai confecţionat 
dintr-o putină la gura căreia se întinde o piele argăsită de 
oaie şi tălângi de oi, toate împodobite artistic. Se spune 
“urătura lui Traian”, foarte bine cunoscută şi conservată aici. 
Se colindă toată noaptea, până aproape de zori, când 
grupuri mai mari de bărbaţi sau flăcăi în vârstă, însoţiţi 
adesea de fete mascate, pleacă pe la vecini, rude sau 
prieteni cu colindul. Este, de fapt, un pretext pentru a adresa 
urări de prosperitate cunoscuţilor, căci grupurile acestea 
rareori rostesc colinde, deseori  lipsindu-le chiar 
instrumentele necesare. 


! Viața Buzăului, nr. 225, din 22 octombrie, 1968, p.3. 
? Blaga, Lucian: Trilogia culturii, Editura pentru literatură universală, 
Bucureşti, 1969, p.265. 


“Urătura” (rostirea textului colindei) se face exclusiv la 
fereastră şi, de obicei, colindătorii sunt invitaţi în casă, unde 
aruncă boabe de grâu, simbol al belşugului şi transmit urări 
şi felicitări tuturor celor adunaţi pentru sărbătoarea 
Revelionului. 

În aceeaşi noapte, flăcăii umblă cu ursul, capra, mai 
recent şi cu barza, pitoresc deghizați, de preferinţă în ţigani 
şi ţigănci. Au întotdeauna instrumente muzicale: cimpoi, 
fluier, acordeon, tobă, cu care acompaniază textul cântat, 
de fapt, tot un colind, de o factură specifică. 

În ziua Anului Nou, concomitent cu băieţii şi cu fetele mici 
care umblă cu sorcova în 
grupuri de la doi în sus, 
flăcăii, de regulă cei care 
noaptea au colindat 
deghizați în ţigani, se 
îmbracă în costume 
naţionale şi pleacă cu 
“plugul”. Poartă bice, 
clopoței şi buhai. Sunt 
însoţiţi de un plug tras de 
cu coarnele poleite. Pe 
plug, se află aşezat un 
brad împodobit multicolor. 
Colindătorii poartă 
mănunchiuri cu nuiele de 
gutui. La casele cu fete, „CU Ursul 
acestea iau la întâmplare e) 
nuia pe care, în noaptea de Bobotează (6 ianuarie), o aşază 
în apa râului, iar în dimineaţa următoare, în funcţie de forma 
pe care o capătă nuiaua în urma îngheţului, văd cum le va fi 
iubitul. 

Existenţa în unele colinde locale a refrenului “florile 
dalbe”, pe care cercetătorii îl leagă de lăstarul înflorit al 
primăverilor din antichitate, când romanii au serbat, până la 


boi 


Numa Pompiliu, Anul Nou la 1 martie, zi în care poporul 
aducea notabilităţilor lauri, odată cu urările de rigoare, 
dovedeşte vechimea acestor obiceiuri generate de 
întâmpinarea şi sărbătorirea primei zile din an. 

Astăzi, ca o reminiscență a tradiţiei romane, bătrânii iau, 
de sfântul Andrei (30 noiembrie), sau de sfântul Neculai (6 
decembrie), ramuri de meri, peri sau vişini, le pun în vas la 
căldură ca până la sfârşitul anului să înflorească. Florile le 
pun la sorcovele nepoților. 

Aşadar, tradiţia locală a aniversării Anului Nou şi-a 
păstrat neîntrerupte formele de manifestare. 

Bogăția diversificată a acestor obiceiuri şi a altora legate 
de momentele importante din viața omului sau de 
sărbătorile de peste an, justifică o cercetare mai amănunţită 
a folclorului satului. 


Cap.1 Ritul descântatului. Preliminarii teoretice 


Lipsiţi de ştiinţa de carte, sau abia silabisind bucoavnele 
în cărţile sfinte, bătrânii din comună sunt depozitarii unor 
practici magice cu rezonanţe mitice, între care predomină 
descântatul, cel mai unitar şi mai uniform răspândit dintre 
genurile folclorice în toate regiunile ţării, căci “spre 
deosebire de biserica catolică care, în Occident, a înscenat 
mii şi mii de procese şi a ars pe rug mulţime de oameni în 
decursul veacurilor pentru magie şi vrăjitorie, biserica 
ortodoxă, în Răsărit, a căutat să anexeze şi descântecele 
între mijloacele ei de a influenţa masele”.* 

Vechimea unor astfel de practici e greu de stabilit. 
Oricum, începuturile lor aparţin cu certitudine preistoriei şi 
au fost determinate fie de necesitatea omului primitiv de a-şi 
găsi un sprijin în lupta cu animalele sau forţele naturii, fie de 
practici medicale străvechi. Încercările de a delimita rigid 
geneza descântatului se dovedesc insuficiente şi perisabile. 

În lumina cercetărilor profesorului dr. docent Mihai Pop, 
descântatul e un rit care cumulează mai multe funcții, 
subordonate sau generate de scopul lui principal - 
tămădulirea: 


- act de comunicare între descântător şi bolnav; 


* PAPADIMA, Ovidiu — Literatura populară română, Editura pentru literatură, 
Bucureşti, 1968, p. 408 


- act de mediere între sănătate şi boală prin 
intermediul unui adjuvant, descântătorul; 


- act de meditaţie. 

Descântecul e un text sacral, parte componentă a ritului, 
cu un mare grad de formalizare ceea ce-i favorizează, pe de 
o parte, înaltul grad de conservare, iar pe de alta, în mod 
aparent paradoxal, permanenta sa modificare şi multiplele 
inovaţii care ţin îndeosebi de limbă, dar nu alterează în 
esenţă conținutul căci aşa cum reiese din “Le 
structuralisme?” a lui Piaget, structura fiind un sistem 
transformaţional cu legi proprii ce derivă din corelaţiile ei în 
cadrul sistemului şi sunt opuse proprietăţii elementelor, se 
păstrează şi se îmbogăţeşte prin însuşi jocul transformărilor, 
fără ca acestea să-i depăşească limitele sau să recurgă la 
elemente externe. Structura se caracterizează prin 
totalitate, transformări şi autoreglaj şi este formalizabilă. 
Formalizarea este rezultatul analizei structurale pe când 
structura există independent de ea. 

Contextul în care se încadrează descântatul este 
următorul: 


- starea de sănătate; 

- întâlnirea bolnav - boală, deci îmbolnăvirea; 

- întâlnirea între bolnav şi descântător, cei doi 
actanţi ai ritului; 


- comunicarea între bolnav şi descântător în 
vederea cererii de ajutor de către primul şi 
acceptarea ei de către cel din urmă, ceea ce 
presupune, în unele cazuri, stabilirea 
diagnosticului; 


-  descântatul: prin text se transmite forța magică de 
la descântător la obiectul descântat; 


- primirea leacului de către bolnav şi a darului de 
către descântător. 
Din perspectiva teoriei informaţiei, este depistabil un 
dublu sistem de comunicare, fapt care permite stabilirea 
existenţei unui sincretism de planuri: 


- planul terestru, în care se află cei doi actanţi 
bolnavul şi descântătorul; 


- planul magic, de unde survine influenţa forţelor 
magice: forțele malefice, acţionând asupra 
bolnavului, şi forțele benefice, al căror ajutor îl 
solicită descântătorul în numele bolnavului. Aici se 
produce ciocnirea dintre cele două categorii de 
forţe, uneori personificate, ca în cazul ielelor. 

A — bolnavul F.B. — forţele benefice 


actanți 


D - descântătorul F.M. — forțele malefice 


+ atragere, chemare 
— respingere, alungare 


Linia punctată indică mesajul, comunicarea, iar linia 
neîntreruptă influenţa, acţiunea. 


Săgeţile indică întotdeauna sensul spre care se 
comunică sau se acţionează. 
In plan terestru, dublele săgeți ale liniei punctate indică 
dialogul (comunicarea reciprocă) între A şi D. 
În planul magic, dublele săgeți ale liniei continue indică 
ciocnirea (acţiunea reciprocă) între F.B. şi F.M. 
Între D, pe de o parte, şi F.B. cu F.M., de alta, avem 
comunicare, nu dialog. D comunică, transmite (rugăminte, 
poruncă, blestem, etc.), iar forţele acţionează. Acţiunea F.B. 
şi F.M. ar putea fi considerată răspunsul la comunicarea lui 
D. Se impune o distincţie: Comunicarea între D şi F.B. se 
desfăşoară în sensul atragerii acestora, fapt consemnat de 
textul descântecului de însurat: 
“Stea, stelişoara mea, 
toate stelele să stea 
numai a mea să nu stea 
să umble în lung şi-n lat, 
până o găsi 
pe scrisa mea, 
pe partea mea ...” 


iar comunicarea între D şi F.M. decurge în scopul respingerii 
acestora: 
“Teşi, diochi, 
dintre ochi 
să te-alunge apă cu stropi.” 
` (Descântec de deochi) 
In cazul când bolnavul îşi substituie şi rolul de 
descântător, schema se simplifică: 
Se remarcă în planul terestru absenţa dialogului. A 
(bolnavul) se adresează direct: 


PLANUL TERESTRU PFB O 
+ CD) 

< 

4 > 

A | E 

N z 

g b F.M. € 

a 

a 


- fortelor benefice, în cazul descântatului pentru creşterea dinților: 


“Cioară, cioară, îţi dau un dinte de os, tu să-mi dai 
unul de fier.” 


- forțelor malefice, în cazul descântatului pentru urcior: 
“Urcior burcior, 
cum nu sunt eu câine, 
aşa să nu fii tu până mâine!” 
Aşadar, bolnavul cumulează funcţiile descântătorului. În 
rest, schema rămâne asemănătoare cu prima. 
Absența descântătorului al cărui rol şi-l asumă bolnavul, 
nu modifică esenţa ritului. Din ambele ipostaze, rezultă 
situaţia specială în care sunt sau se transpun cei doi actanţi: 


-  descântătorul, care comunică cu forţele magice, 
deci ceva anormal (cu sens de “deosebit, 
special”); 

- şi bolnavul, smuls dintr-o situaţie obişnuită şi 
transpus în anormal (în aceeaşi accepţie). 
Această din urmă situaţie este, de fapt, şi cauza 
genezei ritului şi îi explică, în aceeaşi timp, 
puternica răspândire şi durabilitate. 


În plus, superstiţiile grosiere generate de întunericul în 
care trăiau oamenii satelor, sentimentul confuz, pe de o 
parte, şi zdruncinarea sensibilităţii nervoase pe de alta, au 
prilejuit naşterea şi răspândirea multor manifestări, dintre 
care exorcizările de tot felul şi multele practici de cult s-au 
bucurat de succes, “dat fiind caracterul lor de sugestie şi 
contagiune care alcătuia substratul psihologic al acestor 
manifestări.” 

Cercetările medicale moderne au confirmat faptul că, din 
punct de vedere afectiv, psihologic sau subiectiv, 
simţămintele încrederii, liniştirii, bucuriei, etc. pot fi puternice 
şi fără să aibă justificare obiectivă. Funcţia ritului 
descântatului a corespuns unei funcţii spirituale complexe, 
în care a intrat indubitabil şi această capacitate de 
autoliniştire. 

Eficacitatea descântatului de care oamenii de la ţară 
sunt convinşi se explică adesea şi prin efectul pur psihic 
potenţat la maximum de gesturile descântătoarei. Astfel, 
informatoarea M.l. insistă asupra importanţei “suflatului” 
peste faţa bolnavului de deochi şi a frecţionării frunţii 
acestuia. 

Cu aceasta, trecem la un alt aspect, care explică, din 
perspectivă ştiinţifică, eficacitatea incontestabilă a multor 
descântece. La baza descântecului au stat, de multe ori, 
cunoştinţe medicale exacte, dobândite pe cale empirică şi 
transmise generaţiilor următoare cu atât mai uşor, cu cât ele 
au fost integrate într-un ritual. Astfel, descântătoarea R.I. 
indică pentru  descântecul de aplecate,  frecţionarea 
bolnavului cu oţet la încheieturile mâinilor, susţinându-i rolul 
tămăduitor, pe care însă îl motivează vag: “e bun de leac”, 
dar îl exemplifică cu multe din cazurile pe care le-a vindecat. 

Tot aşa, concomitent cu rostirea descântecului pentru 
venirea laptelui la vacă, ne spune aceeaşi informatoare, se 


4 BIBERI, Ion — Viaţa şi moartea în evoluţia universului, Editura enciclopedică 
română, Bucureşti, 1971, p. 135 


amestecă în tărâţele descântate trei fire de iarbă şi trei de 
păpădie, aceasta din urmă având proprietăţi medicale 
dovedite azi de cercetători şi intuite de oamenii simpli, 
probabil datorită aspectului lăptos al plantei. 

Ridicându-se împotriva naturii, oamenii au pierdut 
spontaneitatea paradisiacă a adaptărilor la mediu şi au 
pătruns în conştiinţa infernală a căutărilor, descântatul 
dovedindu-se, sub acest aspect, o etapă evolutivă în lungul 
şir de victorii şi înfrângeri ale omenirii însetate de cunoştinţe. 

însă “în limbajul primitiv, distanţa dintre exactitatea 
cunoştinţelor şi urgenţa nevoilor este încă enormă, de aceea 
primitivul încearcă să o umple cu ideea de sacru şi de 
ritualuri magice.” 

Sacralitatea descântatului e amplificată de credinţa 
iniţială că nu oricine poate să cunoască formula şi practica 
lui; descântatul era o specialitate care se transmitea ca o 
moştenire prețioasă, adesea o profesie generatoare de 
venituri materiale. Aşa se explică faptul că majoritatea 
anchetatoarelor cunoşteau descântecele de la mamele lor 
sau de la rude foarte apropiate. 

În plus, poziţia amintită a bisericii ortodoxe în Răsărit a 
facilitat menţinerea caracterului sacral al descântecelor, 
amplificându-l chiar, prin cunoştinţe, îndeosebi hagiografice, 
care pătrund în textele rostite. E suficient să amintim aici 
doar prezenţa în descântece a numeroase nume de sfinţi. 

Dar, “există întotdeauna o anumită situaţie istorică în care 
sacralul se manifestă”; dicotomia sacral - profan rămânând 
cu atât mai valabilă cu cât “au existat întotdeauna, în cadrul 
oricărei religii, alături de obiecte sau de fiinţe profane, 
obiecte sau ființe sacre”.” 


5 WALT, Henri — Realitate şi limbaj, Editura Academiei R.S.R., Bucureşti, 
1962, p. 83 

* ELIADE, Mircea — Traité d'histoire des religions, Payot, Paris, 1970, p. 16: 
“C’est toujous dans une certaine situation historique que le sacre se manifeste”. 
7 Idem, p. 24 —“... il y a toujours en, dans le cadre de n'importe” 


Treptat se renunţă însă la unele rigori impuse de 
specificul ritului. Astfel, condiţiile de desfăşurare a 
descântatului pentru aceeaşi boală (deochi) culese de la 
două informatoare: D.M. şi R.I. nu sunt, în esenţă deosebite, 
ci inegale ca număr. Posibilitatea amneziei excluzându-se, 
căci, după ce s-au amintit şi celelalte condiţii descântătoarei 
D.M. aceasta mărturiseşte că ştia de ele, dar, în practica sa, 
a constatat că “se poate şi aşa”, se observă o uşoară 
tendinţă de desacralizare a ritului. Descântătoarele nu mai 
cred atât de mult în necesitatea respectării integrale a unor 
restricţii. Însuşi secretul descântatului e mai uşor dezvăluit. 
Dintre anchetatoarele noastre, doar două au refuzat să ne 
răspundă, motivând că se află în perioada postului mare de 
Paşte, când tradiţia interzice practicarea descântatului, 
nerespectarea acestei norme atrăgând, după credinţa 
descântătoarelor, pierderea leacului. 

R.I. ştie că, de regulă, în unele zile, de pildă vinerea, 
descântatul nu trebuie practicat, dar, după opinia sa 
“descânţi când ai nevoie, e mai mare păcatul să laşi omul să 
se chinuie”. 

Uşurinţa cu care celelalte femei anchetate ne-au spus 
descântecele se datoreşte, credem, şi unei cauze fireşti: 
fiind pe cale de dispariţie, descântatul poate, ba chiar 
trebuie adus la cunoştinţa altora pentru a fi conservat. Se 
cunoaşte grija rapsozilor populari pentru transmiterea 
tezaurului folcloric generaţiilor următoare. Sinteză a unei 
îndelungate şi preţioase experienţe de viaţă, cunoştinţele 
empirice medicale incluse în practica descântatului trebuiau 
cu atât mai mult păstrate şi îmbogâăţite de-a lungul timpului. 
E aici, în germene, o înaltă conştiinţă umană care, în urma 
unui îndelungat proces, desființează  descântatul ca 
profesiune, el devenind atributul unui număr mai mare de 
cunoscători. Nici una din informatoarele noastre nu practica 
descântatul pentru veniturile materiale, plata primită fiind 


derizorie, esenţializată, în virtutea tradiţiei, la rangul de 
simbol sau, cum spune informatoarea R.I. “pentru leac”. 

O întâmplare adiacentă, confirmă opinia noastră privind 
tendinţa de  desacralizare a ritului în discuţie. 
Descântătoarea M.l. e, în acelaşi timp, moaşă vestită a 
satului şi stăpâneşte de la mama ei rarul meşteşug al 
“trasului”, prin care vindecă oasele luxate, întinderile de 
muşchi, etc. are credinţa că arta sa n-ar putea fi deprinsă 
decât de cineva care să aibă o soră geamănă cum au avut, 
la rândul lor, ea şi mama ei: “aşa trebuie să fie, ori să fii din 
copii gemeni, ori să ai tu gemeni ca să poţi învăţa şi să aibă 
leac”. E îndurerată că n-a putut transmite nimănui secretul 
meşteşugului său; dorinţa sa în acest sens e atât de mare, 
încât continuă: “Da' eu cred c-ar putea învăţa şi altcineva ... 
că de unde să iau gemeni, Doamne, iartă-mă!” 

Totodată, informatoarele recunosc faptul că ştiu relativ 
puţine descântece, declinându-şi competenţa pentru alte 
boli şi încetând, în felul acesta, să se mai creadă 
atotputernice. Întrebată de ce nu ştie să descânte şi “de 
apucate”, R.I. răspunde firesc: “Nu m-am obişnuit să învăţ, 
nu ştiu de ce, aveam ocazia”. 

De altfel, multe din anchetate, au învăţat descântecul din 
necesităţi imediate. B.I. ca şi P.A. aveau mulţi copii şi, 
pentru a evita desele chemări ale descântătoarei, care nici 
nu putea fi găsită mereu, au învăţat ele însele practica 
descântatului. 

Un alt fenomen remarcat pe teren confirmă contradicţia 
profan - sacral. Unele descântece, cum ar fi cele de însurat 
sau de măritat, dată fiind, probabil, deosebita lor importanţă 
şi uşorul caracter vrăjitoresc pe care-l păstrează, sunt 
cunoscute de mai puţine persoane şi practicate, de obicei, 
în taină. Aceasta poate şi din discreţie pentru persoana care 
solicită ajutorul. În acelaşi timp însă, descântecele de urcior 
la ochi sau pentru creşterea dinţilor sunt practicate de 
aproape toţi copiii. 


Renunţarea la tabu-ul lingvistic întregeşte opinia 
anterioară. Într-un “Descântec de junghi”, diavolul e pomenit 
direct: 

“Piei, drace, 
că n-ai ce face!” 


Prin contrast, pentru afirmarea caracterului sacral 
pledează prezenţa sfinţilor, a gestului crucii la unele 
descântece şi a cuvântului “amin” în formula de încheiere 
sau chiar în locul ei. Mai mult decât atât, descântecul de 
deochi poate fi înlocuit, cu acelaşi efect, prin rugăciunea 
“Tatăl nostru”. 

În plus, sunt încă puternice unele restricţii: toate 
informatoarele refuză să spună descântecul persoanelor 
mai în vârstă decât ele, căci asta ar însemna pierderea 
leacului. 

Unele interdicții ţin de însăşi modalitatea practicării 
descântatului sau de împrejurările care pot preveni apariţia 
bolii. Descântătoarea M.I. ne arată cum pot fi apărate vitele 
ca să nu li se fure laptele: “La animal i discânţi să n-o strice, 
la primul vițel; între unghii îi pui un căţel de usturoi şi zici de 
trei ori: “Cine o veni să strice pe X (numele vacii, n.n.) să ia 
mirosul de usturoi, nu mana vacii.” 

Întrebată dacă poate descânta oricine, informatoarea 
răspunde afirmativ, specificând imediat: “da' numai la primul 
vițel”. Deci pierderea interdicţiei privind executorul practicii 
descântatului e compensată de apariţia unei restricţii noi; 
echilibrul interior se păstrează încă. 

Contradicţiile sunt şi de alt ordin. Conşitiente de neputinta 
lor în cazul unor boli şi de necesitatea trimiterii bolnavului la 
doctor în cazurile mai grave, descântătoarele rămân totuşi 
puternic ancorate în credinţa eficacităţii leacului lor. 
Concludent în acest sens este cazul informatoarei M.I. care, 
relatând despre modul cum tratează oasele luxate, spune: 
“unde osul e rupt tare, leg strâns şi-l trimit pe om la doctor, 


că eu n-am ce să-i fac”. Aceeaşi descântătoarea caută apoi 
să ne convingă de eficacitatea descântatului, povestind 
cazul unei vecine a sale care “s-a dus pă laz, a întrebat cum 
cheamă vacili. Văcarul i-a spus; seara n-a mai putut mulge 
vacili. Boieru' a chemat văcaru' şi l-a întrebat. Api boierul a 
ieşit cu puşca în calea ei şi i-a spus c-o împuşcă. Ea, de 
frică, le-a disfăcut acasă. A doua zi vacili au avut iar lapte.” 

La rândul său, R.I. ilustrează puterea descântatului de 
izbitură (lovire la ochi) cu o întâmplare recentă. Fiul său 
avea ochiul roşu. L-a dus la gârlă şi l-a descântat. “A doua 
zi, continuă ea, ziceai că i-ai luat roşeala cu mâna şi nici nu- 
| mai durea”. Evident, în acest caz vindecarea s-a datorat 
contactului cu apa rece a râului. Interesant e faptul că şi fiul 
descântătoarei, om în toată firea, cu armata făcută şi umblat 
prin lume e convins de eficacitatea descântecului. 

Încrederea în efectul exorcizărilor e uneori moştenită. 
M.I. ştie de la mama sa de “una care, când înfigea cuţitu' în 
pământ să strice vaca, curgea lapte din el”. 

La descântatul de urcior, pentru creşterea dinţilor sau 
pentru plămădirea (întărirea) inimii, unde textul se reduce la 
o formulă simplă, s-au conservat mai bine ritualurile 
respective. Eficacitatea e condiţionată, în aceste cazuri, de 
respectarea, în primul rând, a restricţiilor privind gestica. Ca 
urmare a deplasării accentului de pe text pe gest, bolnavul 
devine el însuşi descântător. Astfel, persoana cu urcior la 
ochi, spune M.. “merge dimineaţa, pe nespălate şi 
nemâncate la gura sobii” şi rosteşte de trei ori formula 
respectivă. Apoi se închină de trei ori. Ritul e comprimat aici 
la maximum. Fiecare gest îşi are semnificaţia lui precisă. 

Aşadar, în mişcarea internă a raportului dialectic dintre 
tradiţie şi inovaţie, dintre sacral şi profan se constată, în 
sfera  descântatului, modificări vizând o treptată 
desacralizare. Aceasta duce, sub influenţa condiţiilor 
obiective externe, între care primează răspândirea ştiinţei în 
sate, la dispariţia ritului. Dacă, în ce priveşte celelalte specii 


folclorice, se constată astăzi o reînviere în planuri diferite a 
tradiţiilor, descântatul şi, în general, practicile magice sunt 
condamnate la o dezintegrare lentă, dar sigură. Şi totuşi, 
ritul în discuţie continuă să suscite interesul căci ceea ce-i 
irelevant, ba chiar înşelător pe plan gnoseologic, poate fi un 
moment de seamă în geneza artei. 

În alt plan, comportările diferenţiate între descântătoare 
sunt interesante şi prin corelaţia pe care o sugerează între 
rituri şi credinţe, de o parte şi anumite condiţii obiective, pe 
de altă parte, fiindcă, dincolo de interdicții şi credinţe 
specifice, se conturează o schemă fundamentală ale cărei 
proprietăţi formale subzistă, constituind punctul nostru de 
plecare în afirmarea unor opinii ulterioare. 


Cap.2. Informaţii socio - culturale 


“Departe de a fi, aşa cum s-a susţinut adesea, opera unei 
funcțiuni fabulatorii, care întoarce spatele realităţii, riturile şi 
miturile oferă, ca valoare principală a lor, faptul de a fi 
păstrat până în epoca noastră, sub o formă reziduală, 
moduri de reflecţie, care, la rândul lor, au fost (şi, fără 
îndoială, mai sunt şi azi) adaptate exact unor descoperiri de 
un anumit tip, şi anume acelea pe care le permitea natura, 
pornind de la organizarea şi exploatarea speculativă a lumii 
sensibile, în termenii sensibilului.” În această frază densă, 
Claude Levi - Strauss sintetizează importanţa studierii unor 
practici magice sugerând, implicit, o perspectivă plină de 
promisiuni a cercetării - aceea a reconstituirii “unor moduri 
de reflecţie, căci, obţinute cu mii de ani înaintea altora, 
aceste rezultate continuă a fi şi astăzi substratul civilizaţiei 
noastre.” 

Izvorâte din contactul direct cu fenomenele 
înconjurătoare, cu firea lucrurilor şi legile cosmosului şi din 
necesitatea omului de a se apăra în faţa naturii, 
descântecele se relevă, din acest unghi al investigaţiei, 
interesante surse de informaţii cu ajutorul cărora se poate 
încerca, nu fără riscuri, reconstituirea unui posibil univers 
apus. Pentru înţelegerea lui deplină, vom căuta să-l 
amplasăm în ansamblul întregului tezaur folcloric. Pentru 
aceasta, vom considera asemenea lui Blaga în “Trilogia 
culturii” că existența unei colectivităţi se menține 
întotdeauna în cadrul unor anumite coordonate spirituale 


3 STRAUSS, Claude Levi — Gândirea sălbatică, Editura ştiinţifică, Bucureşti, 
1970, p. 56. 
” Idem, p.157. 


care au prefigurat oamenilor un mod specific de a fi, în afara 
căruia nu ar putea fi înţeleşi. 

“O creaţie folclorică se naşte cu întâia zi a lumii şi are 
durata nepieritoare a veşniciei, rămânând în tărâmul ei 
închisă ca o monadă ce reflectă un univers. Luată în serie, 
această creaţie a reprezentat întotdeauna temeiurile unei 
spiritualităţi, inalterabilă în pestriţul şir de evenimente care 
au asaltat-o, ori s-au abătut asupra-i.” 1° 

Aşa cum am mai afirmat, întâlnim în textul descântecelor 
observaţii generate şi consolidate de practici medicale 
primitive care conservă juste şi interesante consideraţii 
asupra cauzelor şi manifestării bolii. Descântătoarele înseşi 
sunt bune cunoscătoare ale simptomelor bolilor pe care le 
tratează, nevoite fiind, de multe ori, să stabilească şi 
diagnosticul. Informatoarea M.I. descrie plastic manifestarea 
deochiului: “omul se schimbă la faţă, se moaie ca cârpa, şi-l 
vezi că moare”. Cauza dalacului, spune ea “e carnea de vită 
stricată”, iar informatoarea P.A. completează: “se ia de la 
ghite, e ca o bubă”, subliniind pericolul: “poţi să mori din ea”. 

Observaţii juste se îmbină deci cu credințe 
superstițioase, fără vreun fundament real. Ambele femei 
consideră că vitele nu mai au lapte fiindcă “îl ia tot un om 
sau femeie. A avut necaz pă dumneata şi-ţi distruge vaca. 
Sau se duce la altul să ţi-o discânte.” 

Şi exemplele ar putea continua. 

Uneori, indicaţiile referitoare la cauzele bolii sau la modul 
cum a fost ea contractată au pătruns chiar în textul 
descântecelor: dalacul poate fi “cu întâlnitură” (adică luat 
prin contact de la altă persoană) sau “cu apucătură” (din 
cauza hranei alterate sau cu microbi în ea). 

llustrativă pentru depistarea unui mod specific de a gândi 
al oamenilor simpli, în maniera metodei lui Levi-Strauss, se 
dovedeşte şi o altă observaţie. Aproape toate textele 


19 VETIŞAN, Vasile — Aspecte filozofice în creaţia folclorică, comunicare 
ținută la simpozionul folcloric de la Buzău, 1970. 


descântecelor fac distincţie între diferitele cauze sau agenţi 
ai aceleiaşi boli şi manifestarea sau tratarea ei în 
consecinţă. 

Evident, uneori observaţiile şi, în consecinţă, tratarea, 
sunt puerile, ca în cazul descântatului pentru creşterea 
dinţilor, dar intuiţia oamenilor asupra necesităţii diversificării 
cauzelor aceleiaşi boli şi terapeuticii lor constituie o 
veritabilă prefigurare a deducţiilor ştiinţifice. 

Din acelaşi unghi şi cu aceeaşi concluzie s-ar putea 
aborda discuţia despre părţile organismului omenesc unde 
poporul localizează bolile. Ne _ limităm însă numai la 
reproducerea judicioasei constatări a lui Artur Gorovei: 
“Boala pătrunde în toate părţile corpului, adică diavolul se 
poate aciua şi în cele mai ascunse ascunzători ale unei 
fiinţe. Anatomia omului este bine cunoscută de popor; în 
descântece întâlnim pomenite aproape toate organele şi 
părţile corpului omenesc, cum şi simțurile.” 

In descântecele de dragoste, pătrunde tumultuos viaţa 
sufletească, puternic şi impresionant zugrăvită, poate 
fiindcă majoritatea practicanţilor sunt femei şi cunosc bine 
zbuciumul sufletului feminin. “Viaţa afectivă, izbucnind în 
descântece, închide aproape toată gama de sentimente, de 
la elogiu la ameninţare, de la invitaţia ceremonioasă până la 
amăgire, de la iubire până la blestem.” '? 

Este descris idealul feminin de frumuseţe: 


*... să fiu ca soarele când răsare, 
ca vişinul când e în floare, 


ca un păun pestrițat, 
de lume lăudat.” 
(Descântec de măritat) 


!! GOROVEI, Artur — Descântecele românilor — Studiu de folklor. Imprimeria 
naţională, Bucureşti 1931, p. 108. 
2 PARADIMA, Ovidiu — op. Cit. P. 395. 


Intensitatea pasiunii căpătă manifestări metaforice: 
“Plecai pe-o cărare, 
mă-ntâlnii cu ciuta, 
ciuta era aprinsă.” 
(Descântec de dragoste) 


Stări sufleteşti complicate, atribute prin inocenţa şi 
sinceritatea lor, ale unor suflete alese, cum e cea a 
“urâtului” (plictiseală), anticipatoarea “spleen”-ului modern, 
de factură baudelairiană, care bântuie omenirea începând, 
mai ales, din secolul XIX, sunt relatate simplu, aproape 
prozaic, dar remarcabil de intens şi vast, sugerând 
convingător anxietatea omului într-o comunitate închisă, cu 
minime, dar cu atât mai explozive dorinţi de evaziune în 
necunoscut: 


““Scârbeală de mâncare, 

scârbeală de culcare, 

scârbeală de băutură; 

din răsăritul soarelui, 

cântatul cocoşului ...” 
(Descântec de urât) 


Alungarea “urâtului” (plictiselii) “la fetele de împărat”, 
unde e aşteptat “cu mesele întinse /cu făclii aprinse”, 
reprezintă psihologia omului simplu, ancorat într-o viaţă 
plenară, şi convingerea lui că astfel de stări sunt destinate 
celor ce lâncezesc într-o continuă inactivitate. 

Realităţi cotidiene, mărunte dar semnificative 
componente ale vieţii de la ţară, răzbat în textul 
descântecelor, nuanţat pastelate, în contrast cu o lume a 
nimicului, a tărâmului de dincolo, unde îşi au sălaşul de 
drept bolile şi unde: 

“ ... popa clopotul nu trage, 


nici slujbă nu face; 
unde câinii nu latră, 
cocoşii nu cântă.” 
(Descântec de sperietură, 2) 


Semănatul şi alte îndeletniciri cotidiene iau formă 
simbolică, sugerând rituri străvechi prin care sunt alungate 
bolile: 

“Am făcut prânz de bucate 
şi am chemat bubele toate.” 
(Descântec de bubă dulce) 


“ ..eute toc, 
eu te-nţep, 
tu să te duci.” 
(Descântec de dalac, 1) 


“Fugi izghitură de la X, 

cu mătura te-oi mătura, 

cu lopata te-oi răni.” 
(Descântec de izbitură) 


“Experiențele mistice, chiar cele mai personale şi cele 
mai transcedentale, suferă influenţa momentului istoric”? 
avizează însă Mircea Eliade. Prospectând invers, am 
încercat să depistăm, în textul descântecelor, nu numai 
realităţi ale unor vremi trecute, ci şi influenţe ale relaţiilor 
sociale în care se încadrau purtătorii anonimi ai mesajului 
folcloric, căci “oamenii încep să explice lucrurile după 
modelul relaţiilor sociale dintre ei. Privirea teoretică a 
oamenilor nu poate să ajungă la structura practicii sociale.” 


'5 ELIADE, Mircea — op. cit. P. 16. “Les experiences mystiques, mêmes les 
plus personelles et les plus transcendantes, subiessent l'influence du moment 
historique”. 

4 WALT, Henri — op. cit. p. 173. 


Rezultatul e revelator: relaţiile stabilite între actanţii 
ritului, de o parte, şi forțele magice, de alta, reprezintă, la o 
analiză atentă, transpunerea unei realităţi sociale. 

Relaţiile de egalitate şi ajutor reciproc au fost acelea care 
au modelat concepţia despre lume a oamenilor din comuna 
primitivă. Ei chemau în ajutor lucrurile aşa cum chemau în 
ajutor semenii. Înainte de scindarea societăţii în stăpâni şi 
sclavi, oamenii stabiliseră cu natura un dialog de la egal la 
egal. 

Astfel, starea de sănătate se poate obţine din nou printr- 
un Simulacru de schimb, în urma căruia, spiritul de isteţime 
şi şiretenie al sătenului e convins că va înşela boala: 

“Muma Mumelor, 
Muma Pădurilor, 
eu te strig, 
tu să-mi răspunzi, 
eu îți dau, 
tu să-mi dai, 
eu îți dau plânsul copilului meu, 
tu să-mi dai odihna ta.” 
(Descântec de adormit copilul) 


Aspectul inegal al schimbului poate fi atenuat prin 
alintare sau înrudirea iluzorie cu forţa malefică: 


“Bubă bună, soru-mea, 

lasă-te de pe mâna mea, 

că şi eu mă las de pe-a ta...” 
(Descântec de dalac, 1) 


Când schimbul nu are perspective de reuşită, se 
apelează la rugăminţi sau cereri directe, urmate întotdeauna 
de o motivare convingătoare: 


“Bună dimineaţa, lină fântână, 


Vin să-mi dai hainele tale, 

să mă speli cu apă-ntoarsă, 

să apar băieților frumoasă.” 
(Descântec de măritat) 


În cazuri extreme, porunca are o mai mare forţă 
sugestivă şi comunicativă: 


“Fugi spurcate, 
fugi veninate, 
nu clipi, 
nu ciocăni.” 
(Descântec de spurcăciune) 


şi poate degenera în ameninţare: 
“Dacă nu plecați până joi, 
mă iau cu... după voi.” 
(Descântec de aplecate) 


sau în blestem, forma supremă; descântecul apropiindu-se 
mai mult, sub acest aspect, de practicile vrăjitoreşti cu o 
maximă forţă voliţională: 


“Plesnescă ochii diochetorului, 
Plesnescă ochii râmnitorului.” 
(Descântec de deochi, 5) 


Alteori, în lupta cu forţele malefice deosebit de puternice, 
descântătorul recurge la un aliat imaginar, zmeii, chiar dacă, 
în credinţa populară, aceştia sunt ei înşişi agenţii taberei 
adverse. Astfel într-un “Descântec de şarpe”, zmeii sunt puşi 
să învingă pe şerpi. 


Evident, o fixare 
timp a 
descântecelor pe 
baza acestor 
corespondențe cu 
relaţiile dintre 
membrii sau clasele 
unei colectivităţi ar 
credem, i 
neştiinţifică, (chiar * 
dacă raporturile 
sociale au urmat de- .. zmeii sunt puşi să învingă pe şerpi. A 
lungul istoriei o 
evoluţie specifică fiecărei epoci), căci asemenea legături de 
ajutor sau de duşmănie, au existat din totdeauna în chiar 
sânul aceleeaşi orânduiri. 

Paralela făcută rămâne însă semnificativă pentru 
bogatele resurse imaginative şi asociative ale poporului şi 
pentru felul cum unele realităţi şi-au lăsat amprentele lor, 
relativ uşor depistabile, în creaţia folclorică. 


Cap.3 Mitologia descântecelor 


“Privită în ansamblul ei, literatura orală poate fi ... tratată 
ca o macrostructură şi, în cazul acesta, semnificaţia 
anumitor elemente în sistemul semiotic general al folclorului 
capătă altă valoare. Se poate explica sensul unor mari 
mituri ale literaturii orale, pentru care explicaţiile date până 
acum nu para fi satisfăcătoare.” 

Vom încerca aceasta, pornind deductiv de la unele 
informaţii păstrate fragmentar sau metaforic în descântece. 
Vechimea acestora facilitează incursiuni într-o presupusă 
mitologie străveche şi îndreptăţeşte, totodată, intenţia de 
reconstituire a unor pierdute mituri apotropaice. 

În această operaţie, nu vom pierde din vedere că 
“gândirea magică nu este un debut, un început, o schiţă o 
parte a unui tot încă nerealizat; ea alcătuieşte un sistem 
bine articulat, independent sub acest raport cu celălalt 
sistem pe care îl constituie știința” şi că “în loc, deci, de a 
opune magia şi ştiinţa este preferabil a le considera în 
paralel, ca două moduri de cunoaştere, inegale ca rezultate 
teoretice şi practice.” 

Într-un univers populat de forte benefice şi forte malefice, 
bolile sunt, cel mai adesea, imaginate ca un duh, evident 
imaterial, de provenienţă diabolică şi strecurat “în toate 
oscioarele,/în toate mădularele.” (Descântec de junghi, 1) 
sau în alte părţi ale corpului: cap, mâini, picioare, nas, etc. 
Faptul aminteşte o credinţă străveche citată de Maury: “În 
veacul al IV-lea, secta mesopotamiemilor se credea fără 
încetare bântuită de demoni, şi nenorociţii aceştia suflau 


'5 POP, Mihai — Caracterul formalizat al creaţiilor orale, în rev. “Secolul 20”, 
nr.5, 1967, p. 156. 

1 STRAUSS, Claude Levi — op. cit. p. 153. 

1 Ibidem. 


nasul, scuipau într-una, se stâmbau grozav pentru a nu 
înghiţi vreun diavol”'f. Generalizând la ansamblul creaţiei 
noastre folclorice, fluieratul sau cântatul badelui care merge 
la mândra lui, pot fi considerate rămăşiţe ale unei credinţe 
după care diavolul umblă prin locuri pustii, cimitire, etc. şi 
iese de aici pentru a ispiti şi înşela pe cei lesne crezători. 

Alteori, vindecarea este cerută unui personaj comun 
întregului folclor - Muma Pădurii. În schimbul leacului, se 
“dă” ceva. Gestul însuşi are o semnificaţie adâncă în 
întreaga spiritualitate populară românească. Copilului nou 
născut i se “dă” ceva, mirilor li se “dă” ceva de către întreaga 
colectivitate, mortului i se “dă” de pomană; până şi pe lumea 
cealaltă trebuie “dat” ceva pentru ca să fii primit. Faptul se 
confundă cu însăşi raţiunea vieţii pentru omul din popor 
care, în măreţia simplităţii lui şi obişnuit să-şi câştige traiul 
cu trudă, refuză, cu un gest de Sisif înlănţuit, primirea 
gratuită. 

Această opinie este confirmată şi de esenţa semnificației 
ritului: /upta continuă între cele două categorii de forțe: 
forţele benefice patronate aproape invizibil de Dumnezeu şi 
de sfinţi, la ajutorul cărora descântătoarele apelează des, şi 
forţele malefice aflate sub tutela spiritului rău suprem - 
Diavolul, înconjurat de executorii intenţiilor sale: strigoi, 
moroi, zmei, şerpi, etc. 

Protagoniştii principali: Dumnezeu şi Diavolul sunt reduşi 
adesea la simbol, iar în înfruntări directe apar numai trimişi 
lor: 


“A venit de la Dumnezeu 

căruță cu cai bălani, 

a luat răul, frica şi sperietura 

şi le-a dus în munţi şi-n brazi.” 
(Descântec de sperietură, 1) 


18 MAURY, Alfred-Histoire des religions de la Grèce antique, Paris, 1857, p. 

Ciocnirea contrariilor (forţele benefice cu cele malefice), 
substanţa marii majorităţi a creaţiilor folclorice, şi victoria de 
totdeauna a pozitivului, semnifică însuşi principiul existenţei 
în concepţia filozofică a poporului, triumful vieţii în toată 
plenitudinea ei. 

De o mare puritate, pledând pentru justificarea existenţei 
înseşi, este imaginea extrem de concentrată a genezei 
omului în una din formulele de încheiere a descântecelor: 


“X să rămâie curat, 

luminat, 

ca de Dumnezeu lăsat.” 
(Descântec de deochi, 5) 


În deplin acord cu acest mit în germene, este relevată, în 
descântece, necesitatea menţinerii sănătăţii omului: 


“Cum Dumnezeu l-a lăsat 

pe domnul Hristos 

că nu e bolnăvicios.” 
(Descântec de urât) 


Argumentaţia e naivă, dar implică în substratul 
semnificației ei o tendinţă de depăşire a condiţiei umane şi o 
extrem de volatilizată dorinţă de atingere a perfecțiunii 
divine. Intenţie cu potenţe realizabile în imaginaţia omului 
simplu care crede în posibilitatea comunicării directe cu 
forţele benefice de sub patronajul lui Dumnezeu, sub ale 
cărui auspicii se desfăşoară, de altfel, întreg ritul: 


“Mă sculai, mă spălai, 
la Dumnezeu mă rugai, 
de descântec m-apucai.” 


(Descântec de sperietură, 2) 


Gesturi cotidiene, obişnuite: sculatul, spălatul, etc. sunt 
ridicate aici la rangul de simboluri; toate integrate într-un 
ritual, amintind pledoaria lui Saint Exupery din “Micul Prinţ 
pentru ritualizarea activităţilor diurne. 

Mai mult slăbiciunea instrumentală decât cea biologică i- 
a obligat pe oameni să-şi caute aliaţi printre forţele invizibile 
ale lucrurilor. Nevoile oamenilor cresc sensibil mai repede 
decât puterea lor asupra naturii. Decalajul dintre ceea ce 
doreau să facă şi ceea ce erau în stare să facă i-a silit, la 
început, să stabilească raporturi cu forţele din natură. Uimiţi 
de capacitatea de comunicare a limbajului, oamenii au 
încercat să se înţeleagă cu natura în acelaşi fel în care se 
înțelegeau între ei. 

De aceea, dialogul cu fiinţele supranaturale este 
conceput simplu, acestea căpătând cel mai adesea 
întruchipări concrete cu care imaginaţia omului e 
familiarizată: Dumnezeu, Maica Precista, etc. elementele 
reflecţiei mitice situându-se în acest caz la jumătatea 
drumului dintre precepte şi concepte. Opinie confirmată de 
apariţia unei făpturi mitice inedite: 


“Sub o tufă răsădită 
şade-o fată-mpodobită 
cu un ochi de apă 
şi unul de foc.” 
(Descântec de venit laptele la vacă, 2) 


Întâlnim, deci, într-un plan terestru, o fiinţă aparent 
omenească, dar care, prin atributele ei: "un ochi de apă şi 
unul de foc”, catapultează imaginaţia într-o lume mitologică; 
făptura amintită ramânând aproape fără corespondențe în 
folclorul nostru, căci posibilele analogii cu împăratul cu un 


ochi plângând şi unul râzând, ţin evident, numai de 
structură. 

În acest univers, omul îşi are credinţele sale înglobate 
adecvat în mitologia amintită şi confirmate deseori de 
ansamblul gândirii populare în cadrul căreia pot contribui la 
explicarea altor mari mituri orale. 

Operând în acest sens, cu ritul marii treceri, prof. Mihai 
Pop conchidea: “..S-a desprins structura binară şi... din 
corelarea planului reprezentării poetice şi cel al reprezentării 
mitologice cu planul structurii familiei, concepţia despre 
neam ca o mare unitate cu structura binară şi despre 
unitatea lumii, binară şi ea, în cele două ipostaze, una 
sensibil perceptibilă alta descifrabilă ca o reprezentare in 
realitatea mitului... S-a desprins însă, dincolo de acestea, la 
temelia lor, modelul logic al unităţilor cu structura binară 
care poate fi găsit şi în alte creaţii folclorice românești.” 1° 

Vom căuta, în consecinţă, confirmarea acestei opinii cu 
motivări şi ilustrări din materialul cules de noi privind 
practica descântatului. 

În plan terestru, cei doi constituenți ai ritului, bolnavul şi 
descântătorul, apar ca elemente ale unei structuri binare, 
depistabile şi în planul magic prin prezenţa celor două 
categorii de forţe care se înfruntă: forţele benefice şi forțele 
malefice. 

Teoretic, limitele  descântatului se situează între 
desprinderea dintr-o stare şi integrarea în altă stare. În acest 
context, ritul are rolul de a repara un echilibru social stricat 
prin boală. 

Deosebirea şi analogia cu ritul marii treceri apar aici 
evidente: echilibrul se stabileşte în mecanismul ambelor 
rituri prin revenirea la o stare iniţială; de sănătate în cazul 
descântatului şi stare de neființă în ritul marii treceri. Dar 
metamorfozarea se petrece la ritul descântatului tot în 


1 POP, Mihai — Mitul marii treceri în Folclor literar românesc, vol. IL, 
Timişoara, 1968, p. 90. 


această lume, pe când în cazul ritului înmormântării trecerea 
se face din lumea “de aici” în lumea “de dincolo”. 

Oricum, schema e comună şi repetabilă la infinit pentru 
continua menţinere a unui echilibru ciclic, primordial şi 
descifrabil, în toate sensurile lui, numai în ansamblul 
întregului arsenal de credinţe populare, în cadrul cărora nu 
trebuie neglijată influenţa religioasă. 


Ritul descântatului Ritul marii treceri 


Zone de manifestare a ritului 


S - starea de sănătate V - starea de viaţă 
B - starea de boală M - starea de moarte 


Punctele notate cu | reprezintă momentele trecerilor 
succesive, respectiv: 


Ib - îmbolnăvirea, momentul Im - murirea, momentul 
apariţiei bolii apariţiei morţii 
Is - însănătoşirea Iv - învierea 


Întâlnim deci, în ambele rituri, câte două opoziții binare: 


sănătate — boală | viață — moarte 


îmbolnăvire — însănătoşire | murire — înviere 


Timpul afectat ritului cuprinde o jumătate a ciclului, 
(Evident, timpul e privit aici în însăşi substanţa sa. Cele 
două stări ale fiecărui rit interesează nu ca durată a lor, ci ca 
existenţă în sine. De exemplu, viata unui om durează zeci 
de ani, pe când perioadele de boală sunt extrem de 
variabile.) adică partea de jos, respectiv porţiunea colorată: 


Ib Is Im Iv 


Punctele intensionale maxime sunt B (boala) şi M 
(moartea). În jurul lor se grupează forţele elementare 
spirituale care  înlesnesc reacțiile de manifestare 
concretizate în ritualuri. Într-o aparentă dezordine generată 
de ciocnirea contrariilor, se constituie un timp necesar, 
străin proporţiilor temporale, în vederea stabilirii armoniei 
finale. Echilibrul este păstrat prin revenirea la starea iniţială, 
printr-o permanentă anulare a refuzului, prin reabilitarea 
imposibilului la hotarul dintre realitate si imaginaţie. 

Timpul în rit tinde să devină idee. Ca şi spaţiul. "Orice 
ritual, orice acţiune prevăzută cu un sens, executate de om, 
repetă un arhetip mitic; or repetiţia atrage cu sine abolirea 
timpului profan şi proiecția omului într-un timp magico- 


religios, care n-are nimic comun cu durata propriu-zisă, ci 
constituie "eternul prezent" al timpului mitic".20 

Omul se mişcă firesc la orice altitudine, îndeplinind în 
ambele rituri un deziderat primordial de investigare a unor 
zone accesibile doar imginaţiei. 

Întrebările sugerate sunt fundamentale. 

Devenirea însăşi, ca necesitate a păstrării echilibrului, e 
privită ca o continuă aspirație a materiei către starea ei 
iniţială. 

Construcţia tuturor riturilor, consideră profesorul Mihai 
Pop, e predictată de necesităţi practice şi, astfel, modelul 
logic va fi determinat de funcţia socială a lor, dovedind un 
profund caracter pragmatic, mai palpabil în cazul 
descântatului, unde rolul tămăduitor este evident. De aici, 
necesitatea practicării ritului in toată integritatea lui cerută 
de construcţia logică. Dispariţia interdicţiilor duce, cum 
afirmam, la dezintegrarea ritului. 

Modelul binar al descântatului (trecerea între cele două 
stări) determină structura compoziţională a descântecelor. 

Întâlnim, pe de o parte, îmbinarea duală dintre gest şi 
text, iar, pe de altă parte, în cadrul textului, două segmente 
distincte comune oricărui descântec: 

e partea iniţială (descrierea bolii, alegorie, povestire, 

etc); 

e partea finală cuprinzând, de regulă, o urare de 
însănătoşire cu mare forță sugestivă asupra 
bolnavului. 

Deşi distincte în plan formal, cele două segmente se 

îmbină organic, eficacitatea ritului fiind condiţionată de 
integritatea gesturilor şi a textului. 


2 ELIADE, Mircea — op. cit. p. 360: “Tout rituel, toute action pourvue de sens, 
exécutés par homme, répètent un archetype mystique. Or la répétition entraine 
Pabolition du temps profane et la projection de Phomme dans un temps 
magico-religieux qui n'a rien à voir avec la durée proprement dite, mais 
constitue cet “eternel présent, du temps mystique.” 


Prin extindere, modelul binar al ritului în discuţie stă şi la 
baza viziunii tradiţionale despre neam şi lume; ambele 
concepte incluzând, la rândul lor, structuri binare; neam: vii 
şi morţi, lumea: de dincoace şi de dincolo. 

Schematic, structurile binare ies mai bine în relief: 


gest 
Ritul desoâmtatai partea inițială 
e 


formula finală 


vii 
neam 
m morți 
Concepția despr 
b N ut aici 
lum 


de dincolo 


Raportată la concepţia despre lume, cele două elemente ale 
structurii binare sunt, aşa cum arată prof. Mihai Pop în 
studiul citat, una CU, alta FĂRĂ. Fapt ilustrat sugestiv de 
textul descântecului. În lumea de aici, de dincoace, 
sălăşluieşte sănătatea. Boala, care a venit să strice 
echilibrul, e trimisă în lumea de dincolo, lumea cu NU: 


*... unde fată cosița nu-mpleteşte, 
voinic nu chioteşte, 


securea nu pocneşte, 
popa nu citeşte.” 
(Descântec de deochi, 9) 


“... unde popa nu trage, 
nici slujbă nu face; 
unde câinii nu latră, 
cocoşii nu cântă.” 
(Descântec de sperietură, 2) 


Observaţia vine cu elemente noi care întregesc 
înţelegerea sensului real al unor elemente cu valoare 
simbolică din mitul trecerii, justificând, concomitent, 
extinderea semnificaţiilor la ansamblul creaţiei folclorice, 
precum şi încercarea de reconstituire a unei mitologii apuse. 
Constatarea aduce, în plus, o notă specifică: echilibrul e 
necesar nu numai între lumi, ci, la o scară redusă, în 
interiorul fiecărei lumi pentru ca, în felul acesta, trecerea să 
se săvârşească la momentul oportun. 

Persistenţa structurii binare e confirmată, în sensul 
aceleiaşi orientări, şi de alte credinţe, aşa cum se desprind 
ele din descântece. 

În lumea de aici e omul. Corespondentul lui în lumea 
cealaltă e o stea care-i veghează destinul preconizat la 
naştere de o Ursită: 


“Stea, stelişoara mea, 
toate stelele să stea, 
numai a mea să nu stea, 
să umble în lung şi-n lat 
până o găsi 

pe scrisa mea, 

pe partea mea, 

de Ursitoare ursită, 

de Dumnezeu lăsată” 


(Descântec de însurat) 


Deci, ca premisă pentru asigurarea menţinerii echilibrului 
în lumea de aici, omul se naşte curat, de o puritate totală, 
cum numai Creatorul suprem poate realiza: 


“... curat, luminat, 
ca de Dumnezeu lăsat” 
(Descântec de deochi, 6) 


şi-şi urmează existenţa sub semnul unei imperioase şi 
neîncetate căutări a ursitei (aici ursita e sinonim cu soartă). 
Semnificaţia e revelatoare! Omul e conştient că viaţa îi e 
condusă de o Ursită, trimisa Demiurgului, dar, în locul unei 
aşteptări resemnate, el se dăruie unei supreme căutări 
sisifice. 

După ce trece prin viaţă sub semnul unor continue 
ritualuri menite să-i menţină sau să-i întregească puritatea 
(botezul), sau să-i echilibreze trecerea dintr-o categorie 
socială în alta (cununia), omul trebuie să intre în lumea de 
dincolo la fel de pur ca la naştere, în vederea păstrării 
echilibrului. Acesta pare a fi şi semnul ultimei “iertăciuni” pe 
care muribundul o dă celor apropiaţi. Urmează apoi Marea 
Trecere, ca o integrare perfectă în altă stare. Ritul trecerii se 
desfăşoară sub zodia altor zeități - Zorile - corespondentul 
Ursitelor de la naştere. 

Sub acest aspect, concepţia populară despre lume, viaţă 
şi moarte realizează sensul înţelegerii juste a raportului 
dintre ele la acelaşi grad de înţelepciune la care a ajuns 
ştiinţa. Moartea se relevă ca o mare şi necesară trecere în 
altă stare. 

Din alt unghi, căutarea metaforică a părţii, a “jumătăţi” 
de către bărbat sau de către femeie, lapidar exprimată în 
citatul anterior, include în germene analogii cu străvechiul 
mit al androginului. Apropierea nu e hazardată, căci “de la 


metaforă la simbol şi de aici la mit, marile categorii estetice 
ale poeziei populare rămân un material deschis studiului.”?! 
De altfel, mitul androginului, ca expresie a aspiraţiei către 
perfecţiune, revine frecvent în folclorul românesc în diverse 
ipostaze. 

Aşadar, integrate în ansamblul folcloric şi raportate la 
gândirea populară, referirile mitologice din textele 
descântecelor sunt, pe cât de rudimentare, pe atât de 
interesante şi concură la reconstituirea unei mitologii 
româneşti în contextul căreia creaţia folclorică îşi dezvăluie 
sensuri noi şi le îmbogăţeşte pe cele vechi. 


Cap.4 Magia descântatului 


” POP, Mihai-Perspective în cercetarea poetică a folclorului, în vol. “Studii de 


x» 


poetică şi stilistică”, Editura pentru literatură, Bucureşti, 1966, p.47 


În contactul său permanent cu natura, omul a încercat să 
şi-o supună, nu prin studiu, conştient fiind de posibilităţile 
sale încă reduse în acest domeniu, ci, aşa cum remarca 
Artur Gorovei, prin intermediul unor practici particulare şi al 
unor formule sacramentale, acesta fiind, de altfel, caracterul 
fundamental al magiei. 

Puterea de mediere cu forţele magice poate fi de natură 
divină “şi se exercită într-un mod binefăcător pentru a 
înlătura nenorocirile, a conjura bolile şi a combate influenţa 
demonilor’, sau de natură diabolică, infernală, devenind 
“perversă şi constituind magia neagră sau vrăjitoria cu 
rătăcirile ei criminale”. Fapt confirmat şi de informatoarea 
noastră M.I. care, solicitată să spună vrăji, ripostează 
închinându-se: “eu nu ştiu prostii de-astea”. 

Descântatul se încadrează deci în prima categorie, fiind 
practicat sub oblăduirea Divinităţii, după cum reiese din 
însuşi textul descântecului: 


“Mă sculai, mă spălai, 

la Dumnezeu mă rugai, 

de descântec m-apucai.” 
(Descântec de sperietură, 2) 


Întâlnim, aşadar, o accentuată diversificare a forţelor 
magice, concomitent cu separarea agenţilor cauzali ai bolii. 
Atenţia aceasta excesivă pentru determinism constituie 
pentru Claude Lévi-Strauss unul din criteriile după care 
efectuează distincţia între sistemul magiei şi cel al ştiinţei: 
“dar oare gândirea magică ... nu se deosebeşte de ştiinţă 
mai puţin prin ignoranță sau prin disprețul determinismului, 
decât printr-o exigenţă de determinism mai imperioasă şi 


2 GOROVEI, Artur — op. cit. p. 50. 
2 Ibidem. 


mai intransigentă, şi pe care ştiinţa poate s-o judece cel 
mult ca nesăbuită şi pripită”.2% 

Opinia aceluiaşi cunoscut antropolog şi filozof al culturii 
că “în loc....de a opune magia şi ştiinţa, este preferabil de a 
le considera paralel, ca două moduri de cunoaştere, inegale 
în ce priveşte rezultatele teoretice şi practice ....dar nu prin 
genul de operaţii mentale pe care amândouă le propun şi 
care se deosebesc mai puţin prin natura lor, cât prin funcţia 
tipurilor de fenomene cărora li se aplica”%, indică o posibilă 
abordare a problemei, asigurând o temeinică bază de 
cercetare. 

Descoperim, astfel, la o considerare atentă şi serioasă a 
practicii descântatului, o lume, în care, departe de a fi fără 
sens, relaţiile stabilite între lucruri şi idei tind spre o 
taxinomie inedită, unde fiinţele şi obiectele îşi au locul lor, 
acordat, cel mai adesea, în urma unei îndelungate practici 
empirice (în cazul apei, focului, etc.) sau, uneori, impus de o 
credinţă religioasă (la aiasmă, tămâie, cruce, etc). 

Aceasta determină convingerea oamenilor conform 
căreia cuvintele magice ale descântecelor pot comunica 
puterea divină nu numai oamenilor, dar şi animalelor; după 
cum aceleaşi cuvinte dau putere unui obiect neînsufleţit, 
descântat ca talisman. 

Dacă bolnavul lipseşte sau nu se poate prezenta la 
descântător şi nici acesta la el, descântatul poate fi făcut de 
descântatoare la gura sobii, într-un vas cu apă, în care se 
găseşte un cuţit. În apă se sting trei cărbuni. Apa, atrage 
atenţia informatoarea R.I., trebuie să fie “ne'ncepută”, iar în 
locul cuţitului se poate pune busuioc. 

Pentru descântatul de izbitură, ne spune aceeaşi 
informatoare, “iei apă ne-ncepută într-un castron curat. Te 
descânţi când e soare; trebuie să te uiţi la apă. lei nouă 
găteaje de orice pom o fi, legate la un loc. Poate să fie şi 


STRAUSS, Claude Levi — op. cit. p. 151. 
3 Idem, p. 153. 


paie de mătură părăsită, fără soţ, sau splenţe (bucăţi - n.n.) 
din lopată de pâine”. Intrebată de ce din lopata de pâine, 
răspunde: “aşa e bine, e curată şi nu umblă toţi cu ea”. 

Tot în apă, cu acelaşi arsenal de instrumente, se fac 
descântecele de nevăstuică, de deochi, aflăm de la 
informatoarea M.l. 

Interesant pentru interdicțiile pe care la presupune 
efectuarea ritului este faptul că, aşa cum, la folosire, 
ingredientele trebuie să fie sub garanţia purității, după 
terminarea ritului, resturile care rămân nu sunt aruncate la 
întâmplare.” Cu apa descântată pentru diochi, informează 
R.I., e bine să te speli cu ea pe ochi, pe burtă şi mâini după 
ce ai băut de trei ori din ea. Ce rămâne arunci la loc curat, 
să nu fie spurcat de alţii.” 

Pentru a evita molipsirea, ingredientele din care s-a 
descântat pentru dalac, “se îngroapă sau se aruncă la mal” 
aflăm de la descântătoarea P.A. care continuă “ca să nu se 
ia la alţii sau la vite care trec p-acolo.” 

De altfel, referinţe la proprietăţile magice cu care sunt 
înzestrate elementele amintite găsim în textul rostit: 


“Istat 

nebotezat 

ieşi din inima lui X, 

cu crucea te-oi boteza, 

cu tămâie te-oi tămâia, 

cu apă te-oi spăla...” 
(Descântec de junghi, 2) 


Regăsim, între aceste ingrediente utilizate în 
desfăşurarea ritului, elementele primordiale pe care filozofii 
le-au aşezat, încă din antichitate, la baza compoziţiei 
universului: apă, foc, etc., altele puse însă sub semnul unei 
sacralităţi divine: busuioc, aiasmă, etc. Dar şi elementele 


primordiale trebuie să întrunească unele condiţii pentru a fi 
eficace: apa să fie ne-ncepută sau tare, focul e prezent sub 
forma cărbunilor, lemnul să fie din acelaşi pom sau din 
lopata de pâine. Evident, aceste elemente sunt învestite cu 
puteri magice ca urmare, în primul rând, a importanţei pe 
care le-o acordă omul în urma unei îndelungate experienţe; 
dar, “un obiect devine sacru în măsura în care încorporează 
(adică relevă) «alt lucru» decât el însuşi”. În acelaşi timp, 
frecvenţa mai mare sau mai mică a folosirii lor e un indiciu 
taxinomic. Alte obiecte: busuioc, cruce, etc. pot căpăta 
virtuţi magice datorită simbolului cu care sunt învestite de 
religie. 

În alt plan, faptele amintite sunt revelatoare pentru modul 
de a gândi al omului primitiv care nu reţine generalul decât 
individualizat într-o anumită plantă sau într-un anumit obiect. 
Aşa se explică de ce, în descântecele chaldeenilor, 
elementele primordiale erau  întruchipate de zeități 
cunoscute care erau invocate pentru alungarea bolii. In 
descântecele noastre, găsim amintite numai elemente, dar, 
prin analogie, existenţa lor poate constitui o premisă în 
reconstituirea unei mitologii unde, printre altele, un rol de 
seamă să-l aibă cultul apei şi al focului. Concludentă în 
sprijinul acestei opinii este afirmaţia descântătoarei R.I. 
conform căreia, în timpul descântatului de izbitură, trebuie 
să te uiţi la soare. Faptul poate constitui unul din acele 
rudimente mitice de care vorbea Claude Levi-Strauss. 

În lumina acestor consideraţii, o semnificaţie deosebită 
dobândeşte apariţia numărului magic prezent aproape în 
toată creaţia folclorică. Explicaţia frecvenţei lui poate fi dată 
de modul de a intui, de a asocia, a judeca şi valoriza, de a 
considera universul, specific omului primitiv. 

În practicile ezoterice si exorcisme, numărul are gradul 
cel mai inalt de virtute magică şi este, adesea, cheia 


* ELIADE Mircea, op. cit, p. 25: “Un objet devient sacre dans la mesure ou il 
incorpore (c’est à dire révèle) «autre chose» qui lui même” 


eficacităţii. Spus numai o dată sau de două ori, descântecul 
nu are nici un efect. Toate informatoarele insistă asupra 
necesităţii rostirii descântecului de trei ori. Descântecul de 
dalac comunicat de P.A. are trei părţi, care ar putea fi 
descântece propriu-zise. Descântecul se rosteşte de trei ori 
“deci nouă”, conchide descântătoarea. 

Eficacitatea descântecului pare deci să crească în 
progresie aritmetică. 

Din categoria numerelor magice prezente în materialul 
cules de noi fac parte: 

3 - Descântecul se rosteşte de trei ori. În apă se pun 
trei cărbuni. Din apa descântată se bea de trei ori, etc. Cifra 
3, susţine l.A. Candrea, este considerată simbolul 
perfecțiunii divine (Sfânta Treime). 

9 - Descântecul de dalac are trei părţi, descântat de 
trei ori, face nouă. Din punct de vedere matematic, trei e 
rădăcina pătrată a lui nouă. Concepţia populară a intuit pe 
nouă de trei ori mai mult ca trei. Deci, spus de nouă ori, un 
descântec poate fi de trei ori mai eficace. În aceeaşi 
progresie pare să crească şi sugestia agenţilor activi şi 
pasivi ai ritului, până la convingera totală, absolută; ceea ce 
determină ridicarea moralului pacientului şi vindecarea. 

99 - Într-un “Descântec de dragoste”, ciuta, simbolul 
dragostei pătimaşe, e rugată: 


“Nu aprinde 99 de păcurari, 
nu aprinde 99 de țigani, 
nu aprinde 99 de duşmani.” 


Fiind limitativă, concepţia populară, spune cercetatorul 
citat mai sus, “nu poate accepta imensul, infinitul ca noţiune, 
ci numai ca esenţă noţională intuită empiric. De aceea, 
depărtările incalculabile exact de simţul comun şi imposibil 
de situat într-un finit matematic capătă reprezentări 


numerice magice.” 99 este considerat, astfel, ca simbol al 
graniţei dintre finit şi infinit. 

Remarcăm preferința pentru numerele impare unde, 
susţine acelaşi cercetător, “în urma formării unei perechi, 
unul din aceste numere rămâne desperecheat şi, ca atare, 
rămâne un surplus de forţă magică, neanulat matematic, 
care iradiază unde magice, dând naştere câmpului magic, 
acesta, la rândul lui, sugerând eficacitate. Nu se rămane la 
1 care reprezintă de la început plusul matematic, deoarece 
intervine legea repetiţiei. Ceea ce este repetat, va fi întărit”. 

Studiul semnificaţiilor magice din credinţa populară 
relevă mai puternic specificul gândirii filozofice populare şi 
inepuizabile resurse spirituale ale omului simplu în acest 
domeniu. 


Cap. 5. Arta descântecelor 


5.1 interferenţe cu alte specii ale creaţiei populare 


Partea rostită, descântecul propriu-zis, studiat ca text 
folcloric, relevă din plin imaginaţia bogată a omului din 


popor, deseori rapsod şi descântător în acelaşi timp, ceea 
ce explică, de altfel, multiplele corespondențe cu celelalte 
specii ale folclorului “creaţia populară constituind un întreg, 
în care toate părţile îşi răspund şi toate genurile şi speciile 
se întrepătrund, hotarele dintre ele fiind foarte fluide.”” O 
confirmă faptele de teren: în lumea satului, descântătoarele 
au o situaţie specială, impunând întotdeauna respect în care 
sălăsluieşte o umbră de teamă. Atmosfera aceasta nu se 
creează ad-hoc, ci într-un proces îndelungat. Majoritatea 
descântătoarelor au fost în tinereţe, vestite interprete de 
cântece populare, uimindu-şi consătenii la hore şi clăci, cum 
mărturiseşte cu nostalgie informatoarea P.A. Deci, încă din 
tinereţe, ele şi-au creat o faimă, sporită de-a lungul anilor; 
deprinderea  descântatului  integrându-se firesc într-un 
context pe care doar îl amplifică. Înzestrarea lor cu calităţi 
deosebite constituie, indiscutabil, pentru oamenii simpli o 
dovadă concludentă a menirii cu rezonanţe divine. În alt 
plan, aceasta favorizează simbioza dintre speciile folclorice 
şi continua lor reînnoire, explicând asemănările 
descântecului cu multe alte creații ale tezaurului popular. 
Astfel, descântecele amintesc basmul prin aspectul lor de 
naraţiune amplificat de prezența conjuncţiei “şi” la începutul 
propoziţiilor, prin personajele care participă la acţiune. 


“Şi-au plecat şerkii cu zmeii 

să se lupte în munții Galileii.” 
(Descântec de şarpe) 

sau 

“Du-te la fetele de împărat 

că acolo te aşteaptă 

cu mesele întinse ...” 
(Descântec de urât) 


* PAPADIMA Ovidiu, op. cit. p. 410. 


Însuşi caracterul principal al basmelor - lupta dintre bine 
şi rău - cu victoria binelui, se găseşte transpus în planul 
ritului prin ciocnirea forţelor benefice cu cele malefice, 
acestea din urmă fiind întotdeauna învinse. Uneori, lupta e 
descrisă direct în textul descântecului, ca în basme: 


cc 


... la ea venea 

în braţe-o lua 

la pământ o trântea.” 

(Descântec pentru venit laptele la vacă) 


Şerpii, zmeii, Muma Pădurilor, Muma Ciumelor şi alte 
apariţii fantastice specifice universului poetic al 
descântecelor sunt, nu numai simple mijloace de locomoţie 
între tărâmul oamenilor şi lumea de dincolo, ci au rosturi 
numai între oameni, îndeplinind complicate misiuni 
imaginare: de regulă, învingerea sau alungarea bolii. 

Desfăşurarea epică şi tonul naraţiunii capătă, adesea, în 
descântece, ritm de baladă: 


“Până o găsi 

pe scrisa mea, 

pe partea mea.” 
(Descântec de însurat) 


În exemplul citat, tonul epic se supune, totodată, rigorilor 
tiparului cîntecului bătrânesc în ce priveşte rima. 

Personaje de baladă, adesea cu existenţă reală în 
trecutul istoric, sunt prezente în descântece şi transpuse în 
peisaje inedite, unde vor fi trimise bolile să-şi găsească 
pieirea şi unde, se subânţelege, oamenii n-au acces: 

“... dalac cu-ntâlnitură, 
dalac cu-apucătură, 
du-te de la X 


pe malul mării lui Novac, 
c-acolo-i leacul lui dalac.” 
(Descântec de dalac, 1) 


Alteori, ritmul versurilor descântecelor aminteşte lirica 
populară cu variatele ei figuri artistice, expresii concentrate 
ale unei mari bogății sufleteşti. Concludente sunt, în acest 
sens, descântecele de însurat şi de măritat al căror conţinut 
e mai apropiat, adesea similar, celor din cântecele lirice: 


“Stea, stelişoara mea, 

toate stelele să stea 

numai a mea să nu stea.” 
(Descântec de însurat) 

sau 

“Vine ciuta de la munte 

lingându-şi puii pe frunte, 

îi linge pe pistricei 

şi pe frumuşei.” 
(Descântec de deochi, 8) 


Din multele şi naivele legende hagiografice care au 
avut la noi o largă circulaţie, descântecul a împrumutat 
trăsăturile unor personaje biblice: 


“Să lăsaţi pe X 

curat, luminat, 

cum Dumnezeu l-a lăsat 

pe domnul Hristos 

că nu e bolnăvicios.” 
(Descântec de urât) 


În multe formule finale, leacul e cerut direct de la 
astfel de zeități: 


“... leac de la Dumnezeu şi Maica 
Precista” 
(Descântec de speriat, 2) 
sau 
*... să rămâie curat, 
luminat 
ca poala Maicii Precista 
din cer lăsat” 
(Descântec de deochi, 3) 


Deşi Ov. Papadima considera că punctele de contact ale 
descântecului cu p/uguşorul, cântecul miresii şi ghicitoarea 
“sunt rare şi izolate nefiind hrănite de vreun substrat 
comun”%, ultima parte a afirmației venind, de altfel, în 
contradicţie cu punctul general de vedere al studiului citat, 
întâlnim fapte care sugerează analogii pustificate cu speciile 
amintite, tocmai fiindcă, întreaga creaţie folclorică are la 
bază, în ultimă instanţă, aceeaşi experienţă de viaţă, 
practică sau spirituală. Referirea la unele munci agricole, 
aminteşte de pluguşor: 


“După cum omul cu noroc, 

semănând sămânţa pe loc, 

dă sămânţa de vară 

peste a de primăvară...” 
(Descântec de junghi, 1) 


Alteori, ridicându-se la o înaltă forţă sugestivă, sporită de 
sonoritatea specială a cuvintelor - diminutive, întregul cântec 
e o amplă metaforă inedită, o ghicitoare: 


“Ttiţă, itiță, 
pasăre pestriță, 
buciumel verde 


* PAPADIMA Ovidiu, op. cit. p. 418. 


prin gard vârât” 
(Descântec de nevăstuică) 


Oraţiile de nuntă sunt vizate prin prezenţa, în 
descântece, a cunoscutei alegorii a căprioarei: 


“Plecai pe-o cărare 
mă-ntâlnii cu ciuta, 
ciuta era aprinsă.” 

(Descântec de dragoste) 


Interesante sunt descântecele pentru creşterea dinţilor la 
copii şi pentru plămădirea inimii care, prin formulele lor 
scurte şi, mai ales, prin gesturile care alcătuiesc ritul 
amintesc jocurile de copii. Similitudinea nu e întâmplătoare, 
căci în acest descântec actanţii sunt copiii. În cazul 
descântecului pentru creşterea dinţilor, copilul, cu dintele 
căzut în mână, înconjoară casa în fugă, de trei ori, se 
opreşte în spatele casei şi strigă de trei ori: “Cioară, cioară, 
îţi dau un dinte de os, tu să-mi dai unul de fier.” Apoi aruncă 
dintele pe acoperiş. 

Existenţa elementelor comune cu alte genuri folclorice în 
descântece, departe de a altera originalitatea acestora, o 
amplifică prin prezenţa asociaţiilor inedite implicând adesea 
mutații de simboluri şi dovedesc, o dată în plus, 
inepuizabilele resurse ale poporului. Pe o altă coordonantă, 
faptul constituie o inedită sursă de comentarii interesante 
privind simbioza şi circulaţia unor motive în cadrul creaţiei 
populare. 


5.2 Structura artistică a descântecelor 


Există în descântece o poezie populară autentică tocmai 
pentru că drumurile pe care se apropie de esenţele lumii 


sunt din cele mai simple. Renunţând la artificii, textul 
descântecelor vehiculează elemente specifice, metafore 
revelatorii de largă rezonanţă cognitivă. 

Cu deosebitul său simţ al limbii, Ov. Densusianu 
remarca potenţele artistice ale descântecelor: “Dacă la 
prima impresie pe care ne-o dau descântecele e de ceva 
prea convenţional, stereotipat şi de prozaism ... altfel ni se 
înfăţişează când le urmărim mai de aproape: străbate prin 
ele viaţa nu numai în uniformităţi, le vedem răsfrângând 
anumite contingenţe ... şi ca poezie, nu putem spune că 
rămân de tot în urmă”.% Ca, apoi, entuziasmul admiratorului 
creaţiei populare să irumpă aproape exagerat: “..se vede şi 
aici agerime de observaţie; imagini de felul acesta l-ar fi 
ispitit şi pe Dante”.% 

Evident, stereotipia de care aminteşte Densusianu se 
datoreşte înaltului grad de formalizare a textului, determinat 
de funcţia socială a ritualului. Am văzut, în acest sens, că 
structura binară a ritului îşi pune amprente asupra textului 
care e alcătuit din două secvenţe: 

-partea iniţială; 
-formula de încheiere. 

Din punct de vedere al conţinutului, prima parte, care 
alcătuieşte substanța  descântecului, poate lua forme 
diverse: 

-blestem la adresa agentului bolii (Descântec de 
deochi, 1, 5, 9) sau la adresa bolii însăşi (Descântec de 
deochi, 3, Descântec de izbitură, Descântec de brâncă); 

-alegorie (Descântec de deochi, 2, Descântec de 
sperietură 1, Descântec de nevăstuică); 

-povestirea ritului însuşi (Descântec de măritat). 

Partea a doua, formula finală a descântecului, cuprinde 
variaţiuni asemănătoare în jurul aceleiaşi idei - urarea de 


2 DENSUSIANU, Ov. — Limba descântecelor, în “Grai şi suflet”, vol. IV, 
facs. 2, Bucureşti 1929-1930, p. 351. 
* Idem p. 355. 


însănătoşire adresată direct sau alegoric. Urarea are la 
bază de cele mai multe ori, expresia metaforică “curat, 
luminat” indicând 

starea la care trebuie să ajungă bolnavul după efectuarea 
ritului. Expresia e, de obicei, completată cu mai multe 
comparații: “ca argintul strecurat”, “ca din cer lăsat”, “cum 
Dumnezeu l-a lăsat”, “ca poala Maicii Precista”, “ca ziua de 
azi”, etc., scara imaginilor pendulând, aşadar, de la 
universul cosmic la cel cotidian. 

Existenţa urării în final aminteşte structura co/indelor. De 
fapt, legătura textului descântecului cu alte specii ale 
creaţiei populare e reliefată şi de existenţa unor imagini şi 
procedee artistice comune, creaţia folclorică apărând “nu ca 
o complicată contaminare, ci ca un proces sintetic de 
permanenţă retopire într-un ansamblu arhitectonic inedit a 
unor elemente stabilizate, uşor de memorat.” 

Forţa de sugestie a urării e uneori exprimată direct şi e 
cu atât mai mare: “şi i-a trecut lui X pe loc” (Descântec de 
deochi, 2). 

Deosebită este formula finală a descântecelor de 
dragoste, de însurat sau de măritat, unde, dat fiind 
caracterul deosebit al acestora, urarea este “să mă ia”, cu 
sensul “să ne căsătorim”. 

Condiţionat de existenţa celor două părţi: iniţială şi 
formula finală,  descântecul apare cu o structură 

compoziţională fixă, în interiorul căreia, descoperim, 
însă |modalităţi inedite de asamblare a elementelor. 
Exemplificăm cu “Descântecul de deochi, 1” în care 
partea iniţială e triplicată, fiecare secvenţă constituind 
un  |paralelism perfect cu patru termeni, construit pe baza 
identităţii schemei morfologice şi sintactice: 


De-o fi diochiat di fată mare, 


* POP, Mihai — art. Perspecticve în cercetarea poetică a folclorului, în vol. 
Studii de poetică şi stilistică, Editura pentru literatură, Bucureşti, 1966, p. 45. 


să-i crape cosițele, 
să-i curgă paralele, 
să râză lumea di ea; 


de-o fi diochiat di femiie, 
să-i crape ţâţele, 

să-i curgă laptele, 

să râză lumea di ea; 


de-o fi diochiat di om 
să-i curgă boaşele 

să curgă apele 

să râză lumea di el. 


Şi X a scăpat, 

s-a luminat 

ca argintu” strecurat, 
ca ziua de azi. 


HI 


Asemeni paralelismelor, formula finală are aici tot 4 
versuri. Şi constatările interesante din planul formei pot 
merge mai departe: textul contine 3 paralelisme iar, în 
interiorul fiecăreia din aceste secvenţe, întâlnim 3 versuri 
care alcătuiesc blestemul adresat agentului bolii numit în 
primul vers. 

Prezenţa numărului 3 nu este întâmplătoare, dat fiind 
rolul acestei cifre fatidice în contextul ritalului. 


Inventivitatea intuitivă a creatorului anonim excelează în 
planul conţinutului, prin substituirea succesivă a atributelor 
agentului bolii, care sunt condamnate la distrugere şi care 
constituie, în acelaşi timp, ceea ce logica denumeşte 


„diferenţa specifică” a noţiunii (aici agentul bolii); astfel fata 
e blestemată „sa-i crape cosiţele” din care “să-i curgă 


paralele”, femeia „să-i crape ţâţele” din care „să-i curgă 
laptele”, etc. De remarcat că verbele prin care sunt 
denumite acţiunile distrugătoare rămân aceleaşi în toate 
cele trei situaţii. La fel versul care exprimă atitudinea 
finală „să râză lumea de ea”. 

Alteori, întreaga structură compoziţională a 
descântecului are la bază o formaţie binară confirmată de 
prezenţa paralelismului cu doi termeni. 


Structura binară e prezentă şi în altă formă. În „„Descântecul 
de diochi”,9, invocarea agentului probabil al bolii, atrage în 
secvenţa următoare invocarea perechii feminine a 
agentului, din convingerea descântătoarei că e necesar să 
epuizeze în enumerare toţi posibilii producători ai bolii. 


Pasăre albă, 
codalbă, 


sus sărisi 
jos pleznişi; 
pleznească ochii râmnitorului, 
pleznească ochii diochetorului; 


al cine-a râmnit 


Al Îbla pleznit, 


A2 t cine-a diocheat 


b2 a secat. 


m 


II Să rămâie X curat, luminat 
Cum a fost de Dumnezeu lăsat 
(Descântec de diochi, 6) 


Tu, strigoiule, 
tu, moroiule, 

tu, leule, 

tu, deochetorule, 
tu, strigoaico, 
tu, Moroaico, 

tu, leoaico, 

tu, deochetoare. 


De observat iarăşi că, după ce primele trei versuri 
denumesc individual agenţii bolii într-o apropiere gradată de 
la depărtat = necunoscut (strigoi) la apropiat = mai cunoscut 
(leu), versul al patrulea are un accentuat caracter 
generalizator, de înglobare; „,deochetorul” fiind genul, iar 
ceilalţi  agenţi-elementele componente, speciile. Sfera 
noţiunii rămâne, în felul acesta, imaginar deschisă putând 
oricând include orice alt probabil agent al bolii. Faptul e 
revelator pentru modul de a gândi al poporului. 

Posibilitatea comunicării omului cu obiecte sau ființe 
dotate cu proprietăţi magice este sugestiv ilustrată de 
prezenţa dialogului în „Descântec de măritat”, “Descântec 
de dragoste” etc. În primul descântec citat aici, dialogul cu 
fânzâna constituie un pretext iniţial, prin care fata îşi 
exprimă dorinţele sale, ca apoi textul să ia, treptat, forma 
obişnuită a descântecului şi să se sfârşească în consecinţă. 


Absența strofei, în plan formal, fenomen caracteristic 
întregii creaţii folclorice în versuri, e compensată de 
prezenţa, în planul conţinutului, a unor unităţi formate din 
două sau mai multe versuri, cuprinzând aceeaşi idee, 
marcate adesea de existenţa monorimei sau chiar a rimei 
împerecheate: 


“... du-te pe malul lui Novac, 
c-acolo-i leacul lui dalac.” 
(Descântec de dalac, 2) 
“să fiu ca soarele când răsare, 
ca vişinul când e în floare, 
ca un păun pestrițat, 
de lume lăudat”. 
(Descântec de măritat) 


Constatarea nu trebuie, bineînţeles, generalizată. În 
general, deşi asemănătoare ca structură cu unele specii 
folclorice, versificaţia descântecului se caracterizează prin 
preponderența versurilor albe sau cu rime asonante, fără a 
prezenta însă particularităţi revelatorii la acest nivel. 

Mai interesante se arată observaţiile la nivelul studiului 
cuvântului. Limba descântecelor relevă, aici, o putere de 
generalizare relativ redusă, marcată de lipsa cuvintelor 
abstracte. Faptul a fost discutat în legatură cu simbolistica 
obiectelor incluse în ritul descântalului. 

Funcţia esenţială a textului rămâne cea de incantaţie 
sau, cum o numea R. Jakobson “magică”. “Ea ne arată, mai 
ales, în ce fel se transformă o a treia persoană, absentă sau 
inanimată, într-un destinatar al unui mesaj conotativ”.*2 

Funcţia magică, indestructibil legată de scopul social al 
ritului, explică, la nivelul analizei cuvântului, frecvenţa mare 
a verbului în text şi a substantivului în cazul vocativ, ambele 


* JAKOBSON, Roman — art Lingvistică şi poetică, în volumul Probleme de 
stilistică, Ed. Bucureşti, 1964, p. 91 


facilitând transmiterea forței magice de la descântător la 
obiectul descântat. În vederea acestui transfer de forţă 
magică, se produce şi sincretismul dintre cele două limbaje 
utilizate în cadrul ritului: cuvântul şi gestul. 

Revelatoare pentru resursele poetice ale geniului 
popular sunt diversele modalităţi de utilizare şi îmbinare a 
timpurilor verbale. În “Descântecul de diochi, (6)”, gesturile 
sunt accelerate de prezenţa în primele versuri a perfectului 
simplu: 


“Pasăre albă, 
codalbă 

sus sărişi, 
Jos pleznişi.” 


urmat în secvenţa următoare de conjunctivul cu valoare 
ideativă (fără “să”), de o amplificată putere invocatoare, 
accelerând acţiunea până la imaginarul punct de tensiune 
maximă când agentul bolii e distrus de blestem: 
“plesnească ochii diochetorului, 
plesnească ochii râmnitorului.” 


Faptul fiind acum consumat, întreaga acţiune e 
proiectată în trecut prin utilizarea verbelor la perfectul 
compus: 

“cine-a diochiat 
a secat, 

cine-a râmnit 
a şi pleznit” 


În plus, prezenţa conjuncţiei “şi”, cu incontestabilă nuanţă 
adverbială, exprimă rapiditatea eficacităţii leacului, vestind 
inevitabilitatea dispariţiei bolii, şi măreşte, în final, forţa 
sugestivă a textului: “Lasă pe X curat, luminat”. Omul e 


readus la starea normală şi urmează, se subinţelege, 
fireasca lui integrare în cursul cotidian al vieţii. 

Cu mici variaţiuni, structura aceasta este valabilă pentru 
toate descântecele. 

În acest context, repetarea verbelor cu sensuri 
convergente, sau a verbelor cu conţinut noţional mărit de 
prezenţa prefixelor, are rolul de a accentua forţa imperativă: 

“eu te toc, 
eu te-nțep, 
tu să te duci, 
lasă pe X curat.” 
(Descântec de dalac, 1) 


“să k'eie, 

să răzk'eie 

şi X să rămână curat...” 
(Descântec de deochi, 3) 


Repetarea aceluiaşi verb sau a verbelor sinonimice 
intensifică acţiunea şi, implicit, atmosfera tensională: 


“Ea striga, striga, zbiera 
Nimea n-o auzea.” 
(Descântec de venit laptele la vacă, 1) 


Acelaşi scop îl are aglomerarea substantivelor în vocativ, 
întărite de prezenţa pronumelui personal: 


“Tu, strigoiule, 
tu, moroiule, 
tu, leule, 
tu, deochetorule.” 
(Descântec de deochi, 4) 


Ritmul alert e realizat în “Descântec de guşter” prin 
folosirea, în tot textul, doar a perfectului simplu. 
Sufixele diminutivale au rolul de influențare, flatare a 
agentului bolii: 
“Stea, stelişoara mea, 
toate stelele să stea.” 
(Descântec de însurat) 


în timp ce augmentativelor le revine sarcina de a spori 
sentimentul de teamă: 
“tu, strigoaico, 
tu, moroaico, 


(Descântec de deochi, 9) 


“Dacă de atâtea ori descântecele păstrează forme 
arhaice arătând astfel 
caracter conservator, 


ceea ce le distinge iarăşi e 
bogăţia de forme nouă 
pe care le întâlnim în 
ele”. Vom ilustra 
justeţea acestei afirmaţii a 


lui Ov. Densusianu cu 
un fenomen fonetic. 

Forma populară 
veche “mumă” e 
conservată în text când 
intră în componenţa 
numelui unei străvechi 
fiinţe mitice, cunoscute Muma Mumelor... 
de popor şi păstrată în 


3 DENSUSIANU, Ov. — Limba descântecelor, în rev. “Grai şi suflet”, vol. VI, 
facs. 1-2, Bucureşti 1934, p. 75. 


numeroase creaţii folclorice: Muma Pădurii (cu varianta, 
Muma Mumelor): 


“Muma Mumelor, 
Muma Pădurilor, 
eu te strig, 
tu să-mi răspunzi.” 
(Descântec de adormit copilul) 


Dacă însă, după acest model, se încearcă alcătuirea 
unor formaţii noi, apare forma obişnuită: 


“Brânca brâncilor, 
Mama câinilor, ...” 
(Descântec de brâncă) 


Limitându-ne la acest exemplu, nu vom intra în 
observarea şi discutarea mai amănunţită a fenomenelor de 
limbă populară, interesante în alt plan. 

Fondul afectiv puternic al descântecelor duce, nu numai 
la invențiile verbale remarcate, ci şi la sensibilizarea sau 
accentuarea cromatică a obiectelor cu care omul vine în 
contact. În acest mod, aparenta sărăcie în epitete a 
descântecelor e compensată de alegerea inspirată a 
acestora ceea ce le conferă o mare frumuseţe artistică. 

“Ttiţă, itiţă, 
pasăre pestriță, 
buciumel verde, 
prin gard vârât ...” 
(Descântec de nevăstuică) 


“Pasăre albă, 
codalbă ...” 
(Descântec de deochi, 6) 


În contextul efectului incantatoriu al textului 
descântecelor, comparatiile sunt deseori cumulate pentru 
reliefarea atmosferei tensionale: 

“... ca roua să te scuturi, 

ca roua să te topeşti 

ca roua să te prăpădeşti ...” 
(Descântec de dalac, 1) 


De remarcat şi prezenţa anaforei în versurile citate. 
Alteori, comparaţiile sunt menite să evidenţieze puritatea 
sufletului sănătos: 
“... să rămâie X curat, 
ca oglinda luminat, 
ca argintul strecurat ...” 
(Descântec de deochi, 7) 


Unele comparații transpun în fabulos situaţii obişnuite, 
tocmai în vederea creşterii efectului magic: 


«... să vină Frumoasei mana la loc, 
smântâna ca fântâna 

laptele ca gârla.” 

(Descântec de venit laptele la vacă, 2) 


Abundă comparaţiile exprimate prin propoziţii cu predicat 
subinţeles: 
“Cum nu stă lupul în sat, 
câinele din lătrat, 
cuptorul din măturat, 
pâinea din frământat, 
aşa să nu şadă 
diochiul în cap.” 
(Descântec de deochi, 7) 


Am spicuit doar câteva din nenumăratele posibilităţi de 
realizare artistică întâlnite în descântece. Ele pledează 
pentru aprecierea justă a capacităţilor creatoare ale 
rapsodului popular şi oferă diverse şi interesante surse 
pentru cercetarea literară. 

Prin incontestabila lui vechime şi prin bogăţia de fapte 
acumulate de-a lungul secolelor în complexul proces al 
creaţiei populare, ritul descântatului oferă cercetătorului 
numeroase piste de investigaţie rodnică. O primă condiţie a 
valorificării juste a observaţiilor extrase este sintetizarea şi 
înţelegerea lor, pe de o parte, în strânsă legătură cu datele 
etnografice ale zonei geografice unde a fost înteprinsă 
cercetarea şi, pe de alta, inserarea lor în ansamblul 
fenomenului folcloric. În felul acesta, datele obţinute se 
completează reciproc şi asigură rigurozitatea ştiinţifică 
necesară. 

Studiul descântatului ca rit, cu respectarea raportului 
logic de la gen la specie, a dezvăluit numeroase şi 
semnificative analogii cu alte rituri, contribuind la 
stabilizarea structurilor comune ale riturilor. În acelaşi timp, 
depistarea unor trăsături specifice descântatului a dus la 
înţelegerea complexă a gesturilor care compun acest rit. 
Generalizate, aceste semnificaţii stabilesc o coordonată 
esenţială a gândirii populare cu profundele ei implicaţii 
filozofice. 

Analiza textului a scos în evidenţă numeroase informaţii 
rudimentare pe baza cărora s-a încercat reconstituirea unui 
univers uman arhaic sau a unei posibile mitologii apuse. Se 
pare că, sub acest aspect, datele obţinute sunt cele mai 
interesante, servind la lămurirea sau îmbogățirea sensului 
unor mari mituri ale poporului român, sinteze ale unei 
originale şi profunde concepţii despre viaţă şi moarte, 
despre structura cosmogonică a universului. 


În alt plan, cercetarea structurii artistice a descântecelor 
contribuie la formarea unei viziuni despre infinitele resurse 
creatoare ale geniului popular. 

Pentru  lingvişti, descântecele conservă numeroase 
fenomene arhaice, precum şi interesante inovaţii care 
contribuie la cunoaşterea multiplelor posibilități de 
exprimare a limbii române. 

Obţinute în urma unei seculare experienţe de viaţă, multe 
din cunoştinţele medicale incluse în ritul descântatului au 
servit ca punct de plecare în cercetarea medicală şi au fost 
confirmate adesea de rezultatele cercetării ştiinţifice. 

Pentru masele populare, descântatul, dat fiind caracterul 
şi scopul lui social, a constituit un mijloc de apărare 
împotriva forţelor naturii în faţa cărora omul a refuzat adesea 
să se încline. Că ajutorul acesta era uneori iluzoriu, e mai 
puţin important,căci oamenii au fost şi mai sunt încă puternic 
convinşi de eficacitatea lui. Contradicţia aceasta a fost 
metaforic exprimată de Blaga: 

“E noapte, dar ochii mi s-au obişnuit cu întunericul, văd 
la depărtări mari, vag ce-i drept, dar văd. Mi-aprind un muc 
de lumânare, deodată văd limpede la doi paşi, dar mai 
departe nimic.” 

Astăzi, pătrunderea masivă a culturii şi ştiinţei în lumea 
satului produce mutații totale în psihologia şi conştiinţa 
oamenilor. Se renunţă, astfel, treptat, dar hotărât, la 
practicile magice, care îşi păstrează interesul numai pentru 
cercetători. 


* BLAGA, Lucian — Pietre pentru templul meu, Editura Cartea Românească, 
1920, p. 80. 


Cap.6 MATERIAL DE REFERINŢĂ 
6.1 Culegere de texte 
Descântec de deochi (1) 


De-o fi diochiat di fată mare, 


să-i crape cosiţele, 
să-i curgă paralele, 

să râză lumea di ea; 
de-o fi diochiat di femiie, 
să-i crape țâțele, 

să-i curgă laptele, 

să râză lumea di ea; 
de-o fi diochiat di om 
să-i crape boaşele 

să curgă apele 

să râză lumea di el. 

Şi X a scăpat, 

s-a luminat 

ca argintu” strecurat 
ca ziua di azi. 


Drăgoi Măndica 


Descântec de deochi (2) 


Sub o tufă de răchită, 
şade-o fată-mbobocită, 
cu-un ochi de gheață 

şi unul di foc; 

a sărit ăl di gheață 

să-l stingă p-ăl di foc 

şi i-a trecut lui X pe loc. 


Drăgoi Măndica 


Descântec de deochi (3) 


Ieşi, diochi, 

de la X dintre ochi, 

să te-alunge apă cu stropi. 

Şi cum nu şade lupul în sat, 

să nu stea diochiul la X în cap. 
Diochi cu întâlnitură, 

diochi cu apucătură, 

să ieşi de la X 

din os, din carne, di k'ele, de sub k'ele, 
să k'eie, să răzk'eie, 

şi X să rămână curat, 

luminat, 

ca poala Maicii Precista 

din cer lăsat. 


Petroiu Ana 


Descântec de deochi (4) 


Sub o tufă de răchită, 
şade-o fată-mpodobită. 
Cu un ochi de apă 
stinge p-ăl de foc 
Rămâne curată, 
luminată, 

ca din cer lăsată. 


Rădulea Ileana 


Descântec de deochi (5) 


Pasăre albă, 

codalbă, 

sus sărişi, 

Jos pleznişi; 

pleznescă ochii râmnitorului, 
pleznescă ochii diochitorului; 
cine-a râmnit 

a pleznit,; 

cine-a diochiat 

a plecat. 

Să rămâie X curat, luminat 
cum a fost de Dumnezeu lăsat. 


Mihăică loana 


Descântec de deochi (6) 


Pasăre albă, 

codalbă, 

sus sărişi, 

Jos pleznişi. 

Pleznească ochii diochetorului, 
pleznească ochii râmnitorului; 
cine-a diochiat 

a secat, 

cine-a râmnit 

a şi pleznit. 


Lasă pe X 
curat, luminat, 
ca de Dumnezeu lăsat. 


Baciu loana 


Descântec de deochi (7) 


Cum nu stă lupul în sat, 
câinele din lătrat, 
cuptorul din măturat, 
pâinea din frământat, 
aşa să nu şadă 
diochiul în cap. 

Să iasă diochiul 

din creierii capului, 
din gorgoanele ochilor, 
din zgârciul nasului, 
din faţa obrazului; 

să rămâie X curat, 

ca oglinda luminat, 

ca argintul strecurat, 
ca de Dumnezeu lăsat. 


Baciu loana 


Descântec de deochi (8) 


Vine ciuta de la munte 
lingându-şi puii pe frunte, 
îi linge pe pistricei 


şi pe frumuşei. 

ŞI eu pe X îl ling 

de diochi, 

dintre ochi. 

Cât a sta cântul în gard, 
atât a sta diochiul în cap 
şi să fugă din sat 

ca un câine turbat 

cu coada-ndoită. 
Şi-unde-o cădea, 

acolo o muri. 

Pe X să-l lase curat 
luminat, 

cum Dumnezeu l-a lăsat. 


Rădulea Ileana 


Descântec de deochi (9) 


Tu, strigoiule, 

tu, moroiule, 

tu, leule, 

tu, deochetorule, 

tu, strigoaico, 

tu, Moroaico, 

tu, leoaico, 

tu, deochetoare, 
plecaţi şi duceți-vă 
unde fata cosiță nu-mpleteşte, 
voinic nu chioteşte, 
securea nu pocneşte, 
popa nu citeşte; 

în copitele ciutelor, 


în fundul mărilor; 
acolo să vă duceți, 
acolo să prânziţi, 
acolo să odihniţi. 

Să lăsați pe X 

curat, luminat 

ca argintul strecurat, 
ca de Dumnezeu lăsat. 


Rădulea Ileana 


Descântec de junghi (1) 


După cum omul cu noroc, 
semănând sămânța pe loc, 
dă sămânţa de vară 

peste a de primăvară, 

aşa ăst junghi, 

din toate oscioarele, 

din toate mădularele, 

din cap, 

din mâini, 

de pe trupul tot, 

să-l lase curat, 

luminat 

cum Dumnezeu l-a lăsat. 


Pinţea Ilinca 


Descântec de junghi (2) 


Istat 

nebotezat 

ieşi din inima lui X 

că ai intrat 

necurat. 

Cu crucea te-oi boteza 
cu tămâie te-oi tămâia, 
cu apă tare te-oi spăla. 
Ieşi, drace, 

că n-ai ce face. 


Pințea Ilinca 


Descântec de bubă dulce 


M-a sculat luni dimineață 
şi-am făcut masă frumoasă, 
am făcut prânz de bucate 
şi-am chemat bubele toate. 
Bubele dulci nici n-au băut, 
nici n-au mâncat 
şi ele singure s-au uscat. 


Baciu loana 


Descântec de dalac (1) 


a) Bubă bună, soru-mea, 
lasă-te de pe mâna mea 
că şi eu mă las de pe-a ta; 
ca balega să te scuturi, 

ca roua să te topeşti, 


ca roua să te prăpădeşti 
şi de la X să ieşi 
din os, din carne, din k'ele, de sub k'ele. 


b) Dalac de vacă, de porc, de oaie, de 
muscă, de armăsar.”* 
dalac cu-ntâlnitură, 

dalac cu-apucătură 

du-te de la X 

pe malul mării lui Novac, 
c-acolo-i leacul lui dalac 
şi-acolo-i o fată mare 

şi găteşte di mâncare. 
Acolo ţi-e mâncarea, 

şi toată starea; 

acolo cocş nu cântă 

şi popă nu toacă. 


Bubă albă, bubă neagră, bubă vânătă, 
buba bubelor, 

muma ciumilor, 

eu te toc, 

eu te-nţep, 

tu să te duci; 

lasă-l pe X curat 

ca poala Maicii Precistii 

din cer lăsat. 


Petroiu Ana 


35 “spui toate animalele cu care a umblat ăl di-l bolnav” (informatoarea) 


Descântec de dalac (2) 


Bubă vânătă, 

bubă bună, 

lasă-te după mânea mea, 
că şi eu mă las dup-a ta; 
du-te pe malul lui Novac 
c-acolo-i leacul lui dalac. 


Mihăică Ioana 


Descântec de aplecate 


Plecate, plecăcioase, 
plecaţi de la X. 

dacă nu plecaţi până joi, 
mă iau cu... după voi; 

dacă nu plecați până d'apoi, 
mă iau cu... după voi. 

Să rămâie curat, luminat, 
ca din cer lăsat. 


Rădulea Ileana 


Descântec de izbitură 


Fugi, izg'itură de la X, 
cu mătura te-oi mătura, 
cu lopata te-oi râni.! 


! râni = vb. a râni “a curăța gunoiul la vite.” 


X să rămâie curat 
ca din cer lăsat. 


Rădulea Ileana 


Descântec de sperietură (1) 


Am plecat pe-o vale, 

pe-o cărare, 

m-am întâlnit cu frica-n cale; 
di barb-o luai, 

la pământ o trântii 

şi oasele le zdrobii 

şi rămase X 

curat, luminat 

ca argintu” strecurat 

ca ziua de azi. 


Drăgoi Măndica 


Descântec de sperietură (2) 


Mă schimbai, mă spălai, 

la Dumnezeu mă rugai, 

de descântec m-apucai. 

A venit de la Dumnezeu 

căruţa cu cai bălani 

Şi-a luat răul, frica şi sperietura 
şi le-a dus în munţi şi-n brazi 
şi-n rădăcină de fagi 

şi-n mal uscat 


şi-n fundul mărilor, 

în cozile peştilor, 

în coarnele cerbilor, 

unde popa clopotul nu trage, 
nici slujbă nu face; 

unde câinii nu latră, 

cocoşii nu cântă; 

că acolo le este cina, 

că acolo le e hodina, 

că X nu le poate purta 

n-are cu ce le-adăpa. 

Leac de la Dumnezeu şi Maica Precista. 


Pinţea Ilinca 


Descântec de măritat 


Bună dimineaţa, lină fântână, 
Mulţumesc dumitale, fată bătrână! 
Şezi! 

N-am venit să şed. 

Vin să-mi dai hainele tale, 

să mă speli cu apă întoarsă 
să par băieților frumoasă; 

să plac dănacilor 

ca laptele pruncilor; 

să plac bărbaţilor 

ca berea boierilor; 

să fiu ca soarele când răsare, 
ca vişinul când e în floare, 

ca un păun pestriţat, 

de lume lăudat. 

Mă uitai spre soare răsare 


şi văzui nouă cazane 
cu nouă cuptoare. 

În cazane fierbea 
carnea scrisei mele, 

a ursitoarei mele, 

de la ursitoare lăsată, 
de la Dumnezeu dată. 
O fierbea, 

o chinuia, 

o întorcea, 

iar îi dădea 

până pe X o făcea 

şi până la Y o pornea; 
de la el nu mai pleca 
până nu-l înțepa 

şi pe el îl lua. 


Pinţea Ilinca 


Descântec de însurat 


Stea, stelişoara mea, 
toate stelele să stea, 


numai a mea să nu stea; 
să umble în lung şi lat 
şi pe la noi prin sat, 
până o găsi 

pe scrisa mea, 

pe partea mea, 

de ursitoare ursită, 

de Dumnezeu lăsată 


şi spre mine îndreptată; 

să n-aibă loc a umbla, 

nici loc a sta 

pân” pe min” nu m-o vedea 
şi pe min” m-o lua. 


Pinţea Ilinca 


Descântec de dragoste 


Plecai pe-o cale, 

plecai pe-o cărare. 
Mă-ntâlni cu ciuta, 

ciuta era aprinsă. 

-Un” te duci, ciută aprinsă? 
Un” te duci ciută încinsă? 
Îndărăt, ciută aprinsă! 


Îndărăt, ciută încinsă! 

Nu aprinde 99 de păcurari, 
nu aprinde 99 de ţigani, 
nu aprinde 99 de duşmani, 
ci aprinde inima lui X. 

Să nu stea 

pân” n-o vedea 

pe mine să mă ia. 


Pinţea Ilinca 


Descântec de spurcăciune 


Fugi, spurcate, 

fugi, veninate; 

nu clipi, 

nu ciocăni, 

nu muşca, 

nu venina. 

Din copaci lungi, 

din văile-adânci, 
de-acolo să ciupeşti, 
de-acolo să ciocăneşti, 
acolo să muşti. 

Să laşi pe X 

curat, 

luminat, 

cum Dumnezeu l-a lăsat. 


Mihăică Ioana 


Descântec de brâncă 


Brânca brâncilor, 
mama câinilor 

şi a păgânilor, 

eu te-mpung, 


eu te-nţep, 

eu te frec cu piatra iadului 
şi tu să te duci. 

Ieşi din obrazul lui X, 
du-te în capul urşilor 

şi al lupilor, 

c-acolo ţi-e locul tău 


lăsat de Dumnezeu. 
Eu te-oi descânta 

ŞI tu oi seca; 

pe X să-l laşi curat 

ca argintul strecurat, 
ca de Dumnezeu lăsat. 


Drăgoi Măndica 


Descântec de nevăstuică 


Itiţă, itiţă, 
pasăre pestriță, 
buciumel verde, 
prin gard vârât; 
sărea ici, 

sărea colea 

X se desfunda. 


Pinţea Ilinca 


Descântec de şarpe 


Şi-au plecat şerkii cu zmeii 


să se lupte-n munții Galileii; 
şi-au biruit zmeii pe şerk” 

Şi şarpele, de ciudă şi obidă, 
într-o tufă s-a uscat, 

tufa de vârf s-a aplecat 


şi tot veninul l-a dat. 


Petroiu Ana 


Descânter de guşter 


Gâlcilor, motâlcilor, 
apucară-ți potecile 

ca să-mi paşteți gâştele. 
Şi puserăţi să le păzească 
un orb, un surd şi un mut. 
Şi veniră lupii, 

orbu” nu văzu, 

surdu’ n-auzi, 

mutu” nu strigă. 

Lupii le mâncară 

şi le morfecară; 

de vârf s-apucară 

din rădăcină se uscară 

de la gândul lui X se cară. 
Şi-a rămas curat, 
luminat, 

ca argintu” strecurat, 
cum Dumnezeu l-a lăsat. 
Descântecul de la mine, 
leacul de la Dumnezeu. 


Pinţea Ilinca 


Descântec de plămădirea inimii 


Se iau 7 muguri din 7 feluri de pomi. Mama copilului ia albia 
în care face pâine, se aşază în pragul uşii şi cheamă copilul care 
ocoleşte casa în fugă, vine la masă şi zice “Ce ciocăneşti acolo, 
babo?” Baba răspunde: “ciocănesc, bocănesc, inima lui X 
plămădesc” (de 3 ori). 

Se dau, pe nemâncate, mugurii copilului în dulceaţă sau miere. 

Mihăică loana 


Descântec pentru creşterea dinţilor 


Cu dintele căzut în mână, copilul aleargă de trei ori în jurul 
casei, se opreşte în spatele casei şi strigă de 3 ori: “Cioară, cioară, 
îți dau un dinte de os, tu să-mi dai unul de fier.” Apoi aruncă 


dintele pe acoperişul casei. 


Rădulea Ileana 


Descântec de urcior 


Persoana cu urciorul la ochi, merge dimineaţa, pe nespălate şi 
pe nemâncate, la gura sobei şi rosteşte de 3 ori: 
“Urcior, burcior, 
cum nu sunt eu câine, 
aşa să nu mai fii tu până mâine.” 
Apoi se închină de trei ori. 


Mihăică Ioana 


Descântec de adormit copilul 


Muma Mumelor, 

Muma Pădurilor, 

eu te strig, 

tu să-mi răspunzi; 

eu îți dau, 

tu să-mi dai, 

eu îți dau plânsul copilului meu 
tu să-mi dai odihna ta. 

Să adoarmă ca lemnul, 

să tacă ca ulmul. 

Cum dorm păsările în tine, 
aşa să doarmă copilul la mine. 


Baciu loana 


Descântec de venit laptele la vacă (1) 


Frumoasa” a plecat 

pe-o cale, 

pe-o cărare 

cu fermecătorul şi fermecătoarea se-ntâlnea 
laptele, mana i-o lua. 

Ea striga, striga, zbiera, 

nimenea n-o auzea; 

decât Maica Domnului 

la ea venea, 

în braţe-o lua, 


* numele vacii 


la pământ o trântea 
sângele o podidea, 
de toate boalele-o o scăpa. 


Mihăică Ioana 


Descântec de venit laptele la vacă (2) 


Sub o tufă răsădită 

şade-o fată-mpodobită 

cu un ochi di apă 

şi unul di foc; 

ia pe-ăl di apă 

şi stinge p-ăl di foc 

să-i vie Frumoasei' mana la loc, 
smântâna ca fântâna, 

laptili ca gârla. 

În numele Tatălui, al Fiului, al Sfântului Duh. 
leac să-i dea Dumnezeu Frumoasei. 


Drăgoi Măndica 


Descântec de urât 


Scârbeală de mâncare, 
scârbeală de culcare, 
scârbeală de băutură; 
din răsăritul soarelui, 
cântatul cocoşului; 
din creierii capului, 
din zgârcile nasului; 


* numele vacii 


din revărsatul zorilor, 
din măduva oaselor, 

din fundul urechilor; 

de la prânz, 

de la nămiez, 

de la chindie, 

du-te la fetele de-mpărat, 
că acolo te aşteaptă 

cu mesele-ntinse; 

cu făclii aprinse. 

Să lăsaţi pe X 

curat, luminat, 

cum Dumnezeu l-a lăsat 
pe domnul Hristos 

că nu e bolnăvicios. 


Pinţea Ilinca (II) 


6.2 Informatoarele 


|. PINŢEA ILINCA - 73 de ani, în 1967 anul anchetei. Nu 
ştie carte. Se apropie de ceea ce se cheamă descântătoare 
specializată. Posedă practica şi textul multor descântece pe 
care le cunoaşte, în exclusivitate, de la tatăl său. 


II. BACIU IOANA - 76 de ani, în 1967, anul anchetei. Nu 
ştie carte. A învăţat descântecele din surse diverse din 
necesitatea de a-şi apăra copii 


III. MIHĂICĂ IOANA - 66 de ani în 1967, anul anchetei. A 
învăţat 4 clase. Moaşa satului. Cunoscută descântătoare şi 


ghicitoare în cărţi. Datul în cărţi, spune ea, “l-am furat de la 
una Păuna, care-mi da des pentru soţul meu din armată.” 
Posedă rarul meşteşug al “trasului” prin care vindecă luxaţii, 
întinderi musculare sau fracturi uşoare ale oaselor. Cazurile 
care o depăşesc le trimite la doctor. Ştie multe cântece şi 
snoave. 


IV.RĂDULEA ILEANA - 64 de ani în 1967, anul anchetei. 4 
clase. Moaşă a satului. E mândră că a moşit mulţi copii, 
astăzi oameni în toată firea. Faptul că acum se apelează 
mai rar la ea n-o supără. Ea însăşi a căutat tămăduire la 
doctori. Consideră însă că “dac-ai ajuns aici, cu raţete şi 
doctorii n-o mai duci mult”. 


V. PETROIU ANA - 70 de ani. Cursul de alfabetizare. 
Repertoriu mai redus de descântece, dar multe cântece, pe 
care ne mărturiseşte că le cânta, în tinereţe, la horă şi la 
clăci. E şi moaşă în sat. Ne spune că a uitat multe 
descântece fiindcă n-a avut ocazia să le practice. 


VI. DRĂGOI MÂNDICA - 63 de ani. Fără ştiinţă de carte. 
Cunoaşte multe cântece populare şi puţine descântece. 


Anexă 
Fişa informatoarei MIHĂICĂ IOANA 


MIHĂICĂ IOANA este în vârstă de 66 de ani. Nu a învăţat 
decât patru clase. A acumulat însă, de-a lungul anilor, o 
bogată experienţă de viaţă pe care a filtrat-o printr-un 
dezvoltat simţ al observaţiei. Nu a călătorit mult prin ţară, 
dar a fost de câteva ori împreună cu consătenii la lucrul 
pământului în Bărăgan, unde nehoienii au fost împropietăriţi 
după primul război mondial. 

E o fire veselă, deschisă, construită pe o concepţie 
populară sănătoasă despre lume şi viață. Cu câteva luni 
înainte, i se otrăvise un fiu căsătorit, cu armată făcută. 
Faptul a îndurerat-o mult şi îi dă prilejul să mediteze: “ce-i 
omu', mai nimic; moare mâine, poimâine şi nu mai rămâne 
nimic. Baremi de nu ne-am mai otrăvi sufletele pe lumea 
asta.” 

Posedă o memorie impresionantă care i-a dat prilejul să 
înveţe multe poezii populare de factură lirică sau satirică. 
“Le-am învăţat pe poiană când eram cu vitili sau di la altele 
când eram fată. M-a mai învăţat şi mama, Dumnezeu s-o 
ierte. Când eram fată cântam la clăci, c-aşa era atunci, şi 
seara de răsuna satu.” 

Este moaşă a satului şi respectată în consecinţă de 
ceilalţi membri ai comunităţii. 


Trăieşte din plin şi în actualitate. Ascultă des radio şi 
uneori, după spunerea câte unei snove, specifică: “p-asta 
am auzit-o la radio.” 

De la mama ei a învăţat să tragă. 


A.— Cum faci? 

— Dacă vinili ori arterili sunt răsucite sau petrecute cumva, le dau 
la loc cu mâna muiată în apă cu săpun. Dacă-i picioru” sucit, îl 
cunosc după mâna mea şi-l dau la loc. Api îl leg şi-n câteva zile i 
trece. Dacă-i scrântit rău, aşez piciorul sau mâna între două perne 
şi calc uşor pe ele până vine la loc. 


A.— De unde ştii că a venit la loc? 


— S-aude-o dată: poc! Şi gata ... La copk ii mici, care-s cruzi, le 
dau oasele la loc numai cu podul palmii. Unde e osu’ rupt tare, 
leg strâns şi-l trimit pe om la doctor repede, că eu n-am ce-i face. 


A.— Unde-ai învăţat să tragi? 

I. — De la mama mea care avea o soră geamănă. Şi eu am o soră 
geamănă. Aşa tribe să fie, ori să fii din copii gemeni, ori să ai tu 
gemeni ca să poţi învăţa şi să aibă leac... Da” eu cred c-ar putea 
învăţa şi altcineva. E bine să ştie. De unde să iau gemeni, 
Doamne, iartă-mă! 

Se remarcă, aşadar, o înaltă conştiinţă a meseriei la 
descântătoare şi împletirea bizară, dar explicabilă, între credinți, 
superstiții, de o parte, şi cunoştinţe medicale empirice, dar solide, 
pe de altă parte. 


$ 

Informatoarea ştie şi să descânte. 
A.— Cine te-a învăţat să descânţi? 
I. — Tot mama. 


A.— Ştii multe descântece? 

I. — Mama ştia mai multe, da” eu le-am mai uitat. Ţi le-oi spune p- 
alea de le ştiu ... cum să vie laptili la vacă. 

A.— Cine ia laptele la vaci? 

I. — Cum cine? Fermecătoru”! 

A.— Cine-i el? 

I. — Tot un om; sau femiie. A avut necaz pe dumneata şi-ţi 

distruge vaca. Sau se duce la altul să ţi-o farmice. 

A.— Dumneata ştii să faci farmece? 

I. — Eu nu ştiu prostii d'astea. Alţii sunt: Frusina di la gârlă, da” nu 
le-ntreba că n-o să-ți spuie nimic, că li-e teamă. Eu nu ştiu 

cum fac ei şi nici n-am de ce să-nvăţ. Eu nu fac rău la nimini. 

A.— Cum descânți pentru venirea lapelui la vacă? 

I. — Pui în mălai sau tărâţe 3 fire de iarbă, 3 urzici şi 3 fire de 

păpădie ... şi aghiazmă. Le amesteci când spui descântecul ... 
[Urmează textul “Descântecului pentru venirea laptelui la 
vacă” — n.a.] 

A.— Dar dacă nu-i vine laptele vacii? 

I. — Nu se poate să nu-i vie; în nici un caz. 
Întrebată dacă “luatul laptelui” poate fi evitat, informatoarea 
răspunde: 

I. — La animal i discânţi să n-o strice la primul vițel: între unghii i 

pui un căţel de usturoi şi zici de trei ori: “Cine-o veni să strice pe 

Frumoasa (numele vacii n.a.) să ia mirosul de usturoi, nu mana 

vacii.” 

A.— Poate descânta oricine? 

I. — Da, asta da, da’ numai la primul vițel. 


Informatoarea relatează despre o “fermecătoare”, vecină cu ea: 
I. — “... s-a dus pă laz, a întrebat cum cheamă vacili. Văcaru i-a 
spus; seara n-a mai putut mulge vacili. Boieru’ a chemat văcaru’ 
şi l-a întrebat. Api boieru” a ieşit cu pușca în calea ei şi i-a spus 
c- o"'mpuşcă. Ea, de frică, le-a disfăcut acasă; a doua zi vacili au 
avut lapte.” 


De la mama ei, ştie de: 

I. — “una care când înfigea cuțitu-n pământ să strice vaca, curgea 
lapte din el.” 

A.— Ce alte descântece mai cunoşti? 

I. — De nevăstuică. Discânţi unui om sau animal după ce l-a 

muşcat. Da” repede. Când discânţi, dai cu mâna pe om şi-i sufli. 

Sau i dai apă discântată. La vite, dacă n-o bea aşa pui tărâţe în ea. 


[Urmează “Descântecul de nevăstuică”] 


A.— Ce alte descântece mai ştii? 

I. — De dalac, de diochi, de sperietură... 

A.— Cum descânţi de dalac? 

I. — Dacă se-ntâmplă să mănânci carne de vită care a fost bolnavă 
sau să umbli cu vite bolnave şi nu te-ngrijeşti, îţi iese o bubuliță 
mică pe piele; poţi să mori dacă n-o discânţi... Dalacul e de trei, 
de şase şi de nouă zile. 

A.— Cum adică? 

I. — Adică i discânți mereu, şi la trei zile şi la şase şi la nouă, ca 
să-i treacă. 

A. — Dar de deochi cum descânţi? 

I. — Vezi omul cum se schimbă la față, se moaie ca cârpa şi-l vezi 
că moare. Discânţi în apă ne-ncepută, în care pui trei cărbuni, un 
cuţit şi-un pai de mătură. Discânţi de trei ori la gura sobii şi-api i 
dai să bea. 


* 

Informatoarea e cunoscută în sat şi pentru faptul că ştie să dea 
în cărți şi-n bobi. 
I. — Cărțile le-am furat de la una Păuna, care-mi dădea pentru 
soțul meu plecat în armată. Am fost la ea de cinci, şase ori, api am 


început să-i spui eu cărțile. Ea a văzut că le-am prins şi n-a vrut 
să-mi mai dea. 


* 
w. 


Am spicuit aici câteva fragmente din convorbirea cu Mihăică 
Joana, considerându-le semnificative şi prin faptul că 
informatoarea îşi exercită atribuţiile în domenii diverse: moaşă a 
satului, ea ştie în acelaşi timp, să tragă, să descânte, să ghicească 
în cărți şi să dea cu bobii. 

Faptele au fost comentate în cuprinsul lucrării. 

